cyanic-selkie/wikianc huggingface dataset:
സംരക്ഷണനിയമം
സാധാരണയായി സംരക്ഷിത സ്വഭാവത്തിന്റെ അളവും അതിന്റെ മാറ്റത്തിന്റെ അളവും തമ്മിലുള്ള ബന്ധം സൂചിപ്പിക്കുന്ന ഒരു ഭാഗീക അവകലന സമവാക്യമായാണ് ഇത് ഗണിതപരമായി സൂചിപ്പിക്കുന്നത്. ഇത് എപ്പോഴും ഒരു തുടർച്ചാ സമവാക്യമായിരിക്കും. ഒരു നിശ്ചിത വ്യാപ്തത്തിനുള്ളിലെ സംരക്ഷിത സ്വഭാവത്തിന്റെ അളവിന് മാറ്റം വരുത്തുവാൻ ആ വ്യാപ്തത്തിനുള്ളിലേക്കോ പുറത്തേക്കോ പോകുന്ന സംരക്ഷിത സ്വഭാവത്തിന്റെ അളവിന് മാത്രമേ കഴിയൂ.
ചുരുക്കിപറഞ്ഞാൽ വ്യൂഹത്തിന്റെ സംരക്ഷിത സ്വഭാവത്തിന്റെ അളവിന് ചുറ്റുപാടുകളുടെ ഇടപെടലില്ലാതെ മാറ്റം വരുത്തുക അസാധ്യമാണ്. അതായത് വ്യൂഹത്തിന്റെ സംരക്ഷിത സ്വഭാവത്തിന്റെ അളവ് സ്ഥിരമായിരിക്കും.
ഓരോ സംരക്ഷണസിദ്ധാന്തവും അതുമായി ബന്ധപ്പെട്ടിരിക്കുന്ന ഭൗതികശാസ്ത്രവുമായി സമമിതിയിലായിരിക്കും എന്ന് നോയിഥർ സിദ്ധാന്തം പറയുന്നു.
വർഗ്ഗം:സംരക്ഷണ നിയമങ്ങൾ വർഗ്ഗം:സമമിതി വർഗ്ഗം:ഭൗതികശാസ്ത്ര സങ്കല്പങ്ങൾ വർഗ്ഗം:ശാസ്ത്രീയനിയമങ്ങൾ
ഇന്നല്ലെങ്കിൽ നാളെ
ജിയോ മൂവീസിന്റെ ബാനറിൽ എൻ.ജി. ജോൺ നിർമ്മിച്ച് ഐ.വി. ശശി സംവിധാനം ചെയ്ത മലയാളചലച്ചിത്രമാണ് ഇന്നല്ലെങ്കിൽ നാളെ. ടി. ദാമോദരൻ കഥയും തിരക്കഥയും സംഭാഷണവുമെഴുതിയ ഈ ചിത്രം 1982ൽ പ്രദർശനത്തിനെത്തി. രതീഷ്, ലാലു അലക്സ്, മമ്മൂട്ടി എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
എമ്മി അവാർഡ്
അമേരിക്കൻ ടെലിവിഷൻ രംഗത്തിലെ നല്ല പരിപാടികളെ അംഗീകാരമായി നൽകുന്ന പുരസ്കാരമാണ് എമ്മി അവാർഡുകൾ എമ്മി എന്ന് ചുരുക്കപ്പേരിൽ ആണിത് അറിയപ്പെടുന്നത്. സിനിമക്ക് ഓസ്കാർ അവാർഡ്, നാടകത്തിന് ടോണി അവാർഡ്‌, സംഗീതത്തിനു ഗ്രാമി അവാർഡ്‌ എന്നിവയ്ക്ക് തുല്യമായിട്ടാണ് ഇവ കരുതപ്പെടുന്നത്.
വർഗ്ഗം:അമേരിക്കൻ പുരസ്കാരങ്ങൾ
പാലാ തങ്കച്ചൻ
കേരളത്തിലെ അറിയപ്പെടുന്ന ഒരു മോട്ടോർ സൈക്കിൾ അഭ്യാസിയാണ് പാലാ തങ്കച്ചൻ (ജനനം: 1951) 1956 മോഡൽ ജാവ ബൈക്കിലാണ് തങ്കച്ചൻ തന്റെ അഭ്യാസപ്രകടനം നടത്തിവരുന്നത്.
ജീവിതരേഖ
കോട്ടയം ജില്ലയിലെ പാലായാണ് തങ്കച്ചന്റെ സ്വദേശം.
പ്രകടനശൈലി
പ്രത്യേക സുരക്ഷാമുൻകരുതലുകളുമൊന്നുമില്ലാതെ ചെറുപട്ടണങ്ങളിലെയും ഗ്രാമങ്ങളിലെയും റോഡുകളിലേയ്ക്ക് ബൈക്കിന്റെ ഹാൻഡിലിൽ ഇരുന്നുകൊണ്ടോ നിന്നുകൊണ്ടോ അതിവേഗത്തിൽ പ്രവേശിയ്ക്കുന്നതാണ് പ്രധാന അഭ്യാസം. സൈലൻസർ ഊരിമാറ്റിയതിനാൽ കാതടപ്പിയ്ക്കുന്ന ശബ്ദവും അകമ്പടിയായുണ്ടാകും. 1983-ലെ റിപ്പബ്ലിക്ക് ദിനപരേഡിൽ തങ്കച്ചൻ തന്റെ അഭ്യാസം പ്രകടിപ്പിച്ചിട്ടുണ്ട്.
അവലംബം
വർഗ്ഗം:സാഹസികർ വർഗ്ഗം:പാലായിൽ നിന്നുള്ള വ്യക്തികൾ
ഐലീൻ ബ്രെന്നാൻ
വെർല ഐലീൻ ബ്രെന്നാൻ (ജീവിതകാലം : സെപ്റ്റംബർ 3, 1932 – ജൂലൈ 28, 2013) ഒരു അമേരിക്കൻ സിനിമാ താരവും നാടക, ടെലിവിഷൻ വേദികളിലെ അഭിനേത്രിയുമായിരുന്നു. 1967 ൽ പുറത്തിറങ്ങിയ ‘ഡൈവോർസ് അമേരിക്കൻ സ്റ്റൈൽ’ എന്ന ചിത്രത്തിലൂടെയാണ് ഐലീൻ ആദ്യമായി സിനിമാരംഗത്തേയ്ക്കു പ്രവേശിക്കുന്നത്. പീറ്റർ ബൊഗ്ഡാനോവിച്ചിൻറെ ‘ദ ലാസ്റ്റ് പിക്ച്ചർ ഷോ (1971) എന്ന ചിത്രത്തിലെ സഹകഥാപാത്രത്തെ അവതരിപ്പിച്ചതിനേത്തുടർന്ന് മികച്ച സഹനടിയ്ക്കുള്ള BAFTA പുരസ്കാരത്തിനു നാമനിർദ്ദേശം ചെയ്യപ്പെട്ടിരുന്നു.
‘പ്രൈവറ്റ് ബെഞ്ചമിൻ’ എന്ന ചിത്രത്തിലെ ഡൊറീൻ ലെവിസിൻറെ വേഷം അവതരിപ്പിച്ചതോടെ നിരൂപകരുടെ ശ്രദ്ധ കൂടുതലായി അവരുടെ മേൽ പതിച്ചു. ഈ ചിത്രത്തിലെ വേഷത്തിന് മികച്ച സഹനടിയ്ക്കുള്ള ഒരു ഓസ്കാർ പുരസ്കാരത്തിനു നാമനിർദ്ദേശം ലഭിക്കുകയും ചെയ്തു. ഇതേ കഥാപാത്രത്തെ ടെലിവിഷനുവേണ്ടി പുനരവതരിപ്പിക്കുകയും അവരുടെ മികച്ച പ്രകടനത്തെ അടിസ്ഥാനമാക്കി ഗോൾഡൻ ഗ്ലോബ്, എമ്മി പുരസ്കാരങ്ങൾക്ക് നാമിർദ്ദേശം ചെയ്യപ്പെട്ടു. ‘ക്ലൂ’ (1985) എന്ന നിഗൂഢ ഹാസ്യ ചിത്രത്തിലും ജീപ്പേർസ് ക്രീപ്പേർസ് (2001) എന്ന ഹൊറർ ചിത്രത്തിൽ ഒരു അപ്രധാനവേഷത്തിലും ഇതിനിടെ അവർ അഭിനയിച്ചിരുന്നു.
ടെലിവിഷനുവേണ്ടി അവർ തുടർ‌ച്ചയായി ജോലി  ചെയ്യുകയും ‘ന്യൂഹാർട്ട്’, ‘തേർട്ടിസംതിംഗ്’, ‘ടാക്സി’, ‘വിൽ & ഗ്രേസ്’ തുടങ്ങിയ പരമ്പരകളിലെ അതിഥി വേഷങ്ങൾക്ക് എമ്മി അവാർഡ് നാമനിർദ്ദേശങ്ങൾ ലഭിക്കുകയും ചെയ്തിരുന്നു.
ആദ്യകാലജീവിതം
വെർല ഐലീൻ ബ്രെന്നാൻ എന്ന പേരിൽ 1932 സെപ്റ്റംബർ 3 ന് കാലിഫോർണിയിയിലെ ലോസ് ആഞ്ചെലസി ൽ റെജിനാ “ജീന്നെ” മെനെഹാൻ എന്ന നിശ്ശബ്ദ ചിത്രത്തിലെ അഭിനേത്രിയുടേയും ഒരു ഡോക്ടറായ ജോൺ ജെറാൾഡ് ബ്രെന്നെൻറേയും പുത്രിയായി അവർ ജനിചചr. ു. ഐറിഷ് വംശജയായ അവർ റോമൻ കത്തോലിക്കാ വിശ്വാസിയായി വളർന്നു. കാലിഫോർണിയയിലെ ഹൈസ്കൂളിൽനിന്നു പഠനം പൂർത്തിയാക്കിയ ഐലീൻ, ജോർജ് ടൌൺ യൂണിവേഴ്സിറ്റിയിൽ ചേരുന്നതിനായി വാഷിംഗ്ടൺ ഡിസിയിലേക്ക് താമസം മാറി. അവിടെ അവർ മാസ്ക് ആൻഡ് ബൌബുൾ സൊസൈറ്റിയിൽ അംഗമായിരുന്ന.. പിന്നീട് അമേരിക്കൻ അക്കാദമി ഓഫ് ഡ്രാമാറ്റിക് ആർട്ട്സിൽ ചേരുന്നതിനായി ന്യൂ യോർക്ക് സിറ്റിയിലേക്ക് താമസം മാറി. അവിടെ അവർ മറ്റൊരു പ്രശസ്ത അഭിനേത്രിയായിരുന്ന റ്യൂ മക്ലാനാഹാൻറെ എന്ന ഒരു സഹവാസിയായിരുന്നു.
അലൂവിയൻ ഖനനം
നദി കടൽ ഇവയുടെ തീരങ്ങളിൽ ചെളിയും മണ്ണും കലർന്നു കാണുന്ന ഖനിജങ്ങളെ കഴുകി വൃത്തിയാക്കി എടുക്കുന്ന രീതിയാണിത്. ചെലവു കുറഞ്ഞ രീതിയാണ്.
വർഗ്ഗം:ഖനനരീതികൾ
ആനി കാതറീൻ എമ്മറിച്ച്
ഒരു റോമൻ കത്തോലിക്കാ സന്യാസിനിയും യോഗിനിയും, മരിയൻദർശകയും, (Marian Visionary) പഞ്ചക്ഷതക്കാരിയും(stigmatist) ആയിരുന്നു ആനി കാതറീൻ എമ്മറിച്ച്. ജർമ്മനിയിലെ വെസ്റ്റ്ഫാലിയയിലെ മുൻസ്റ്റർ രൂപതയിൽ ജനിച്ച അവർ 49-ആം വയസ്സിൽ ജർമ്മനിയിൽ തന്നെ ദുൽമെനിൽ അന്തരിച്ചു. മരണത്തിന് ഏറെ വർഷങ്ങൾ മുൻപ് അവർ രോഗംബാധിച്ച് കിടപ്പിലായിരുന്നു. യേശുവിന്റെ ജീവിതത്തേയും പീഡാസഹനത്തേയും സംബന്ധിച്ച് വിശുദ്ധമാതാവിൽ നിന്ന് ആത്മീയനിർവൃതിയിൽ ലഭിച്ചതായി അവകാശപ്പെട്ട ദർശനങ്ങളുടെ പേരിലാണ് അവർ അറിയപ്പെടുന്നത്.
ശയ്യാവലംബിയായിരുന്ന അവരെ, അവരുടെ ദർശനങ്ങളുടെ ആകർഷണത്തിൽ പെട്ട ഒട്ടേറെ പ്രസിദ്ധവ്യക്തികൾ സന്ദർശിച്ചിരുന്നു. ജർമ്മൻ കവി ക്ലെമൻസ് ബ്രെന്റാനോ അവരുമായി ദീർഘസംഭാഷണങ്ങളിൽ ഏർപ്പെടുകയും അതിന്റെ കുറിപ്പുകളെ ആശ്രയിച്ച് അവരുടെ ദർശനങ്ങളെക്കുറിച്ച് എഴുതുകയും ചെയ്തു. ബ്രെന്റാനോയുടെ കൃതികളുടെ ആധികാരികത ചോദ്യം ചെയ്യപ്പെട്ടിട്ടുണ്ട്. ഒരു കവിയുടെ ബോധപൂർവമായ പരത്തിപ്പറയൽ, സോദ്ദേശമായ കൃത്രിമം എന്നൊക്കെ വിമർശകർ അവയെ വിശേഷിപ്പിച്ചിട്ടുണ്ട്.
2004 ഒക്ടോബർ 3-ആം തിയതി ജോൺ പോൾ രണ്ടാമൻ മാർപ്പാപ്പ അവരെ വിശുദ്ധപദവിയിലെക്കുയർത്തി. എങ്കിലും ഇതിന് വത്തിക്കാൻ അടിസ്ഥാനമാക്കിയത് ക്ലെമൻസ് ബ്രെന്റാനോയുടെ രചനകൾക്കുപകരം എമ്മെറിച്ചിന്റെ തന്നെ വ്യക്തിപരമായ ഭക്തിയെയാണ്. കത്തോലിക്കാവിശ്വാസികൾക്കിടയിൽ എമ്മറിച്ചിന് ഏറെ അനുയായികളുണ്ട്.
അവലംബം
വർഗ്ഗം:റോമൻ കത്തോലിക്കാസഭയിലെ വിശുദ്ധർ വർഗ്ഗം:1774-ൽ ജനിച്ചവർ വർഗ്ഗം:സെപ്റ്റംബർ 8-ന് ജനിച്ചവർ വർഗ്ഗം:ഫെബ്രുവരി 9-ന് മരിച്ചവർ വർഗ്ഗം:1824-ൽ മരിച്ചവർ
പൈലോ പോൾ
മലയാളത്തിലെ ആദ്യ പുരാണനിഘണ്ടുവായ പുരാണകഥാ നിഘണ്ടുവിന്റെ കർത്താവാണ് പൈലോ പോൾ (Pailo Paul). വിശുദ്ധ വേദ പുസ്തകത്തിനും ഒരു അനുക്രമണിക തയ്യാറാക്കിയിട്ടുണ്ട്.
ജീവിതരേഖ
തിരുവനന്തപുരത്തു നക്ഷത്രബംഗ്ലാവിൽ ഉദ്യോഗസ്ഥനായിരുന്ന കോട്ടയം ഒളശ്ശയിൽ കല്ലത്തു തൊമ്മൻ പെയിലോയുടെയും പുളിക്കീഴ്‌ നെടുമ്പ്രത്ത്‌ വാലേപ്പറമ്പിൽ ഏലിയമ്മയുടെയും മകനാണ്. തിരുവനന്തപുരത്ത് ജനിച്ചു. സംസ്കൃതം ബി.എ ഐച്ഛികവിഷയമായി പഠിച്ചു ഒന്നാം ക്ലാസ്സോടെ ബി.എ പാസ്സായി. മലബാറിൽ മദ്രാസ്‌ ഗവൺമന്റ്‌ സർവീസിൽ ജോലിക്കു പ്രവേശിച്ചു. പൊന്നാനിയിൽ തഹസിൽദാറായി പ്രവർത്തിച്ചു. അകൃത്രിമരാമണീയകമായ ഗദ്യത്തിന്റെ ഉടമയെന്ന്‌ എ.ആർ.രാജ രാജവർമ്മ വിശേഷിപ്പിച്ചിട്ടുണ്ട്. കുട്ടികൾക്കുള്ള അമരകോശ വ്യാഖ്യാനമായ ബാലബോധിനിയും രാമായണ മഹാഭാരതകഥകളും അദ്ദേഹം പുനരാഖ്യാനം ചെയ്തിട്ടുണ്ട്‌. അമരകോശത്തെ ആധാരമാക്കി പര്യായനിഘണ്ടുവും എഴുതി. മലയാളം വേദപുസ്തകത്തിനു സത്യവേദാനുക്രമണിക എന്ന പദാനുക്രമണിക ഉണ്ടാക്കി. മലയാളത്തിലെ പഴഞ്ചൊല്ലുകൾ സമാഹരിച്ചു പഴഞ്ചൊല്ലുകൾ എന്ന പേരിൽ 1902 ൽ പ്രസിദ്ധപ്പെടുത്തി.
1917 ൽ ജോലിയിൽ നിന്നു വിരമിച്ചു. എഴുപത്തിമൂന്നാം വയസ്സിൽ വാതസംബന്ധമായ അസുഖത്തെ തുടർന്ന്‌ 1936 ആഗസ്റ്റ്‌ നാലിന്‌ അദ്ദേഹം മരിച്ചു.
അവലംബം
വർഗ്ഗം:1863-ൽ ജനിച്ചവർ വർഗ്ഗം:ജനുവരി 25-ന് ജനിച്ചവർ വർഗ്ഗം:സാഹിത്യകാരന്മാർ വർഗ്ഗം:1936-ൽ ജനിച്ചവർ വർഗ്ഗം:ഓഗസ്റ്റ് 4-ന് മരിച്ചവർ
ലെക്സി അനിസ്‍വർത്ത്
അലക്സാണ്ഡ്രിയ "ലെക്സി" അനിസ്‍വർത്ത് (ജനനം : ഒക്ടോബർ 28, 1992 ) ഒരു അമേരിക്കൻ ചലച്ചിത്ര, ടിവി അഭിനേത്രിയാണ്. ജനറൽ ഹോസ്പിറ്റൽ (2009–11, 2015) എന്ന ടെലിവിഷൻ പരമ്പരയിലെ ക്രിസ്റ്റീന ഡേവിസ് എന്ന കഥാപാത്രത്തിലൂടെയും, 2015 ൽ പുറത്തിറങ്ങിയ "എ ഗേൾ ലൈക്ക് ഹെർ" എന്ന സിനിമയിലെ ജെസിക്ക ബേൺസ്  എന്ന കഥാപാത്രത്തിലൂടെയുമാണ് ലെക്സി അനിസ്‍വർത്ത് കൂടുതൽ ശ്രദ്ധിക്കപ്പെട്ടത്.
അവലംബം
വർഗ്ഗം:1992-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ നാടകനടിമാർ
ഖനനം
കൽക്കരി, അയിരുകൾ, എണ്ണ, പ്രകൃതി വാതകങ്ങൾ എന്നിവ ഭൂമിയിൽ നിന്നു എടുക്കുന്നതിനെ ഖനനം എന്നു പറയുന്നു. ആദ്യകാലങ്ങളിൽ കുഴിച്ചെടുക്കുകയായിരുന്നു രീതി. എന്നാൽ ഇക്കാലത്ത് കുഴിക്കാറില്ല, പകരം സ്ഫോടക വസ്തുക്കൾ ഉപയോഗിച്ച് മണ്ണ് തെറിപ്പിക്കുകയാണ് ചെയ്യുക. ഇന്നത്തെ ഖനനരീതിമൂലം വളരെ പ്രശ്നങ്ങൾ ഉണ്ടാകാറുണ്ട്. ഉദാഹരണത്തിന് സ്വർണഖനനം ഇതുമൂലം മണ്ണിലെ ഖനനം കഴിഞ്ഞാൽ അവിടം ഉപയോഗശൂന്യമാകും മാത്രമല്ല ഈ മണ്ണിൽ മെർക്കുറി പോലെ ധാരാളം വിഷ മൂലകങ്ങൾ ഉണ്ടാകും. ഇതിൽ നിന്ന് സ്വർണം വേർതിരിച്ചെടുക്കാൻ പൊട്ടാസ്യം സയനൈഡും സോഡിയം സയനൈഡും ചേർന്ന മിശ്രിതമാണ് ഉപയോഗിക്കുന്നത് ഇത് കൂനകൂട്ടിയിടുന്നത് ഏതെങ്കിലും നദിയിലായിരിക്കും. സയനൈഡ് നദിയിൽ കലർന്ന് വൻനാശനഷ്ടങ്ങൾ ഉണ്ടായിട്ടുണ്ട്. right|thumb|കോലാർ [[ഖനി|ഖനിയിലെ ചാമ്പ്യൻ റീഫ് മൈൻ ഷാഫ്റ്റ്]] പല ഖനനങ്ങളും ഇതുപോലെ പാരിസ്ഥിതിക ദോഷം വരുത്തുന്നവയാണ്. അതിനാൽ പാരിസ്ഥിതിക സൗഹൃദമായ രീതിയിൽ ഖനനം നടത്താനുള്ള സാങ്കേതികവിദ്യ നാം കണ്ടെത്തേണ്ടിയിരിക്കുന്നു. എന്നാൽ പാരിസ്ഥിതിക പ്രശ്നം ഒഴിച്ചാൽ ഖനനരീതികൾ വികാസം പ്രാപിച്ചിട്ടുണ്ട് പെട്രോളിയം ഖനനം സമുദ്രതീരത്തും സമുദ്രത്തിലും നടത്തുന്നുണ്ട്. ഖനനരീതികൾ അത്രയ്ക്ക് വികാസം പ്രാപിച്ചുവെന്നർഥം.
പുറത്തേക്കുള്ള കണ്ണികൾ
വർഗ്ഗം:ഖനനം വർഗ്ഗം:സാങ്കേതികം
ഗുരുവായൂർ ശ്രീകൃഷ്ണ കോളേജ്
തൃശ്ശൂർ ജില്ലയിലെ ഗുരുവായൂരിലെ ഗുരുവായൂർ ദേവസ്വം ബോർഡ് ആർട്സ് ആൻഡ് സയൻസ് കോളേജാണ് ശ്രീകൃഷ്ണ കോളേജ്. കാലിക്കറ്റ് യൂണിവേഴ്സിറ്റിയുടെ കീഴിലുള്ള ഈ കോളേജ് 1964 ജൂലൈ 18 ന് സ്ഥാപിതമായി. ബിരുദകോഴ്സുകൾ 1967 -ലും ബിരുദാനന്തരബിരുദകോഴ്സുകൾ 1984 -ലും ആരംഭിച്ചു. നിലവിൽ 13 യുജി കോഴ്സുകളും 5 പിജി കോഴ്സുകളുമായാണ് കോളേജ് പ്രവർത്തിക്കുന്നത്.
യോചനാ കമലലോചന
ത്യാഗരാജസ്വാമികൾ ദർബാർരാഗത്തിൽ ചിട്ടപ്പെടുത്തിയ ഒരു കൃതിയാണ് യോചനാ കമലലോചന
ഗുരുവായൂർ ശ്രീകൃഷ്ണ കോളേജ്
2017 നവംബറിൽ കോളേജിന് എ ഗ്രേഡ് (3.02) നൽകി എൻ‌എ‌എസി അംഗീകാരം നൽകി.
അവലംബം
http://www.sreekrishnacollege.in/ വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
യോചനാ കമലലോചന
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ദർബാർ രാഗത്തിൽ ചിട്ടപ്പെടുത്തിയ കൃതികൾ
ഗോളീയ വിപഥനം
ഗോളീയ വിപഥനം ലൻസുകൊണ്ടോ ദർപ്പണം കൊണ്ടോ രൂപീകരിക്കപ്പെടുന്ന പ്രതിബിംബങ്ങളിലുണ്ടാകുന്ന ന്യൂനതയാണിത്. ലെൻസിന്റെയോ ഗോളിയദർപ്പണത്തിന്റെയോ അക്ഷത്തിനു സമാന്തരമായി പതിക്കുന്ന രശ്മികളുടെ ഫോക്കൽ ദൂരം വ്യത്യസ്തമാണ്. അക്ഷത്തോടടുത്ത് പതിക്കുന്ന രശ്മികളുടെ ഫോക്കൽ ദൂരമല്ല അകന്നു പതിക്കുന്ന രശ്മികൾക്കുള്ളത്. ഇതുമൂലം പ്രതിബിംബത്തിനു വ്യക്തത കുറയുന്നു. ഇവിടെ ലെൻസിലോ ഗോളീയ ദർപ്പണത്തിലോ പതിക്കുന്ന പ്രകാശരശ്മികളുടെ അപവർത്തനം കൂടുകയും അല്ലെങ്കിൽ പരന്ന ദർപ്പണത്തിന്റെ അരികിൽ പതിക്കുന്ന രശ്മികൾ മദ്ധ്യഭാഗത്തു പതിക്കുന്ന രശ്മികളേക്കാൾ കൂടുതൽ പ്രതിപതിക്കുകയും ചെയ്യുന്നു. ഇതുമൂലം ഉണ്ടാവുന്ന പ്രതിബിംബം വ്യക്തതയില്ലാത്തതാകുന്നു.
ഗോളീയലെൻസിന് ഒരു ഗോളീയ വിപഥനമില്ലാത്ത ബിന്ദുവുണ്ട്. ഇത് ഈ ലെൻസ് നിർമ്മിച്ച വസ്തുവിന്റെ അപവർത്തന ഇൻഡക് കൊണ്ട് അത് ഉൾക്കൊള്ളുന്ന ഗോളത്തിന്റെ ആരത്തെ ഭാഗിക്കുമ്പോൾ ലഭിക്കുന്നു. ക്രവുൺ ഗ്ലാസ്സിന്റെ അപവർത്തന ഇൻഡക്സ് 1.5 ആണ്. ഇതു കാണിക്കുന്നത്, ഇതുകൊണ്ടുണ്ടാക്കിയ ദർപ്പണത്തിന്റെ 43% (ആകെ വ്യാസത്തിന്റെ 67% ) മാത്രമേ ഉപയോഗപ്രദമാകൂ എന്നാണ്. ലെൻസുകളുടെയും ദർപ്പണങ്ങളുടെയും ഗോളീയ ആകൃതികാരണമാണ് അവയുപയൊഗിച്ച് നിർമ്മിച്ച ടെലിസ്കോപ്പുകളും മറ്റ് സമാന ഉപകരണങ്ങളും അവയുടെ ഫോക്കസിങ് ആശയപരമായ നിലയിലെത്താത്തത്. ഇത് പ്രധാനമായ ഫലമാണ്.കാരണം, ഗോളീയരൂപങ്ങൾ അഗോളീയരൂപങ്ങളേക്കാൾ എളുപ്പത്തിൽ നിർമ്മിക്കാനാകും. പല കാര്യങ്ങളിലും ഇത്തരം വിപഥനം സംഭവിക്കുന്നെങ്കിലും ഗോളീയ ദർപ്പണങ്ങൾ ഗോളീയമല്ലാത്തവയേക്കാൾ വളരെ ചെറിയ ചെലവിൽ നിർമ്മിക്കാനാകും.
ധനഗോളീയ വിപഥനം എന്നാൽ അരികുചേർന്ന് കടന്നുപോകുന്ന പ്രകാശരശ്മികൾ കൂടുതൽ വളയുന്നു എന്നും ഋണഗോളീയ വിപഥനം എന്നാൽ അരികുചേർന്ന് കടന്നുപോകുന്ന പ്രകാശരശ്മികൾ കൂടുതൽ വളയുന്നില്ല എന്നുമാണ്.
See also
വർഗ്ഗം:പ്രകാശികം
ലോക പറക്കും തളിക ദിനം
പറക്കും തളികകൾ എന്നും അറിയപ്പെടുന്ന അപരിചിത പറക്കൽ വസ്തുക്കളെക്കുറിച്ച് (UFO unidentified flying object) അവബോധം സൃഷ്ടിക്കാനുദ്ദേശിച്ച് കൊണ്ട് ആചരിക്കുന്ന ദിനമാണ് ലോക പറക്കും തളിക ദിനം അഥവാ World UFO day.
അമേരിക്കയിലെ ആദ്യ പ്രസിദ്ധ അപരിചിത പറക്കും വസ്തു കണ്ട ദിനമാണ് ജൂൺ 24.വൈമാനികനായിരുന്ന കെന്നത് ആണൾഡാണ്(Kenneth Arnold) ആദ്യ പ്രസിദ്ധ ദൃഷ്ടാവ്.
1947 ൽ നടന്ന Roswell UFO Incident എന്നറിയപ്പെടുന്ന സംഭത്തെ പ്രചരിപ്പിക്കാൻ ആഗ്രഹിക്കുന്നവരാണ് ജൂലയ് രണ്ട് ദിനക്കാർ. ഒരു കാലാവസ്ഥ നീരിക്ഷണ ബലൂൺ ന്യൂ മെക്സിക്കോ സംസ്ഥാനത്തിലെ റോസ്വെലിൽ തകർന്നു വീണിരുന്നു. അതൊരു പറക്കും തളിക ആയിരുന്നെന്നും അതിൽ അന്യഗ്രഹ ജീവികളുണ്ടായിരുന്നെന്നുമുള്ള പ്രചരണമാണ് റോസ്വെൽ സംഭവം.
അവലംബം
വർഗ്ഗം:അന്താരാഷ്ട്ര വാർഷികാചരണം
കർണാടക ഗവർണർമാരുടെ പട്ടിക
ഇന്ത്യൻ സംസ്ഥാനമായ കർണാടകയുടെ ഭരണഘടനാ തലവനാണ് കർണാടക ഗവർണർ. ഗവർണറെ അഞ്ച് വർഷത്തേക്ക് ഇന്ത്യൻ രാഷ്ട്രപതി നിയമിക്കുന്നു, രാഷ്ട്രപതിയുടെ ഇഷ്ടപ്രകാരം ചുമതല വഹിക്കുന്നു. ഗവർണർ കർണാടക സർക്കാരിന്റെ ഡി ജൂറി തലവനാണ്; അതിന്റെ എല്ലാ എക്സിക്യൂട്ടീവ് നടപടികളും ഗവർണറുടെ പേരിലാണ് നടക്കുന്നത്. എന്നിരുന്നാലും, കർണാടക മുഖ്യമന്ത്രിയുടെ നേതൃത്വത്തിലുള്ള, ജനങ്ങളാൽ തിരഞ്ഞെടുക്കപ്പെട്ട മന്ത്രിമാരുടെ കൗൺസിലിന്റെ ഉപദേശം അനുസരിച്ചാണ് ഗവർണർ പ്രവർത്തിക്കേണ്ടത്. ഒരു മന്ത്രിസഭയെ നിയമിക്കാനോ പിരിച്ചുവിടാനോ ഉള്ള കഴിവ്, രാഷ്ട്രപതി ഭരണം ശുപാർശ ചെയ്യുക, അല്ലെങ്കിൽ രാഷ്ട്രപതിയുടെ അനുമതിക്കായി ബില്ലുകൾ അയക്കുക തുടങ്ങിയ സ്വന്തം വിവേചനാധികാരത്തിൽ പ്രവർത്തിക്കാനും ഇന്ത്യൻ ഭരണഘടന ഗവർണർക്ക് അധികാരം നൽകുന്നു. ഇന്ത്യൻ ഭരണഘടനസംരക്ഷിക്കുക എന്നതാണ് പ്രഥമ കർത്തവ്യം എന്ന ഗവർണർമാർ കരുതുന്നു. വർഷങ്ങളായി, ഈ വിവേചനാധികാരത്തിന്റെ വിനിയോഗം തിരഞ്ഞെടുക്കപ്പെട്ട മുഖ്യമന്ത്രിയും കേന്ദ്രസർക്കാർ നിയമിച്ച ഗവർണറും തമ്മിലുള്ള സംഘർഷത്തിന് കാരണമായി.
1956 മുതൽ, പതിനെട്ട് പേർ മൈസൂരിന്റെയും (1 നവംബർ 1973-ന് മുമ്പ് ഈ സംസ്ഥാനം അറിയപ്പെട്ടിരുന്നത്) കർണാടകയുടെയും ഗവർണറായി സേവനമനുഷ്ഠിച്ചിട്ടുണ്ട്. മുമ്പ് മൈസൂർ മഹാരാജാവും (1940-50) മൈസൂരിലെ രാജപ്രമുഖും (1950-56) ആയിരുന്ന ജയചാമരാജേന്ദ്ര വാഡിയാർ ആയിരുന്നു ആദ്യഗവർണർ. കർണാടക ഗവർണർമാരിൽ ഭൂരിഭാഗവും രാഷ്ട്രീയക്കാരാണ് (പത്ത്), മറ്റ് അഞ്ച് പേർ സിവിൽ സർവീസുകാരാണ്. വി വി ഗിരി ഇന്ത്യയുടെ നാലാമത്തെ രാഷ്ട്രപതിയും ഗോപാൽ സ്വരൂപ് പഥക് രാജ്യത്തിന്റെ നാലാമത്തെ ഉപരാഷ്ട്രപതിയും ആയി. ശ്രീമതി വി എസ് രമാദേവി (1999-2002) ഏക വനിതാ ഗവർണറുമായിരുന്നു. കൂടാതെ ശ്രീമതി രമാദേവി ഇന്ത്യയിലെ ആദ്യത്തെ വനിതാ മുഖ്യ തിരഞ്ഞെടുപ്പ് കമ്മീഷണർ എന്ന റെക്കോർഡും സ്വന്തമാക്കി.
പുറംകണ്ണികൾ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ വർഗ്ഗം:കർണാടകത്തിന്റെ ഗവർണർമാർ
സെക്സ് ആൻഡ്‌ ദി സിറ്റി
സെക്സ് ആൻഡ്‌ ദി സിറ്റി എച്.ബി.ഒയിൽ 1998 മുതൽ 2004 വരെ സംപ്രേഷണം ചെയ്ത ഒരു അമേരിക്കൻ ടെലിവിഷൻ പരമ്പരയായിരുന്നു. കാൻഡേസ് ബുഷ്നെൽ എഴുതിയ അതേ പേരിലുള്ള പുസ്തകത്തിന്റെ കഥയെ അടിസ്ഥാനമാക്കിയാണ് ഈ പരമ്പര നിർമ്മിച്ചിരിക്കുന്നത്. ന്യൂയോർക്ക്‌ നഗരത്തിൽ താമസിക്കുന്ന നാലു പെൺ സുഹൃത്തുക്കളുടെ കഥയാണ് ഇതിന്റെ പ്രമേയം.
സാറ ജെസ്സിക പാർക്കർ കാരി ബ്രഡ്ഷാ ആയും, കിം കാട്രൽ സാമന്ത ജോൺസ് ആയും, സിന്തിയ നിക്സൺ മിരാൻഡ ഹോബ്സ് ആയും, ക്രിസ്റ്റിൻ ഡേവിസ് ഷാർലട്ട് യോർക്ക്‌ ആയും ഇതിൽ വേഷമിട്ടു. മുപ്പതുകളിൽ ഉള്ള ഈ കഥാപാത്രങ്ങളുടെ ലൈംഗിക ജീവിതം, സ്ത്രീത്വം, പ്രണയ ബന്ധങ്ങൾ, സൗഹൃദം ഇവയാണ് കഥയുടെ അടിസ്ഥാന പ്രമേയങ്ങൾ.
വളരെ പ്രചാരമുണ്ടായിരുന്ന ഈ പരമ്പരയെ തുടർന്നു സെക്സ് ആൻഡ്‌ ദി സിറ്റി (2008), സെക്സ് ആൻഡ്‌ ദി സിറ്റി 2 (2010) എന്നീ രണ്ടു സിനിമകളും പിന്നീട് പുറത്തിറങ്ങി. ദി കാരി ഡയരീസ് എന്ന മറ്റൊരു പരമ്പര സെക്സ് ആൻഡ്‌ ദി സിറ്റിക്കു മുൻപുള്ള കാരി ബ്രാഡ്ഷായുടെ ജീവിതത്തെ ചിത്രീകരിക്കുന്നു.
സിണ്ടിക്കേഷൻ വഴി ലോകമെമ്പാടും ഉള്ള ടെലിവിഷൻ ചാനലുകൾ ഈ പരമ്പര ഇപ്പോഴും സംപ്രേഷണം ചെയ്യുന്നുണ്ട്. ടൈം വാരികയുടെ എക്കാലത്തെയും മികച്ച 100 ടിവി പരിപാടികളുടെ പട്ടികയിൽ സെക്സ് ആൻഡ്‌ ദി സിറ്റിയെ ഉൾപ്പെടുത്തിയിട്ടുണ്ട്. 54 എമ്മി അവാർഡ്‌ നാമനിർദ്ദേശങ്ങളിൽ 7 എമ്മി അവാർഡുകളും, 24 ഗോൾഡൻ ഗ്ളോബ് അവാർഡ് നാമനിർദ്ദേശങ്ങളിൽ 8 അവാർഡുകളും, 11 സ്ക്രീൻ ആക്റ്റർസ് ഗിൽഡ് അവാർഡ് നാമനിർദ്ദേശങ്ങളിൽ 3 എണ്ണവും സെക്സ് ആൻഡ്‌ ദി സിറ്റി നേടി.
ന്യൂയൊർക് സ്റ്റാർ എന്ന ഒരു സാങ്കൽപിക പത്രത്തിൽ എഴുതുന്ന കാരി ബ്രഡ്ഷായുടെ കോളത്തിൽ ചർച്ച ചെയ്യപ്പെടുന്ന വിഷയങ്ങളുടെ അടിസ്ഥാനത്തിലാണ് ഓരോ ഉപകഥയും (episode) ക്രമീകരിച്ചിരിക്കുന്നത്. വ്യതസ്തമായ ഒരു ഫാഷൻ ശൈലിക്ക് ഉടമയായ കാരി പരമ്പരയിൽ ഉടനീളം 'മിസ്റ്റർ ബിഗ്‌' എന്ന് കാരിയും സുഹൃത്തുക്കളും വിളിക്കുന്ന ജോൺ ജയിംസ് പ്രെസ്റ്റനുമായി ഓൺ ആൻഡ്‌ ഓഫ്‌ പ്രണയബന്ധത്തിൽ ആണ്.
വർഗ്ഗം:അമേരിക്കൻ ടെലിവിഷൻ പരമ്പരകൾ
അബല (ചലച്ചിത്രം)
തോപ്പിൽ ഭാസി സംവിധാനം ചെയ്ത 1973 ലെ ഇന്ത്യൻ മലയാളം ചിത്രമാണ് അബല. ചിത്രത്തിൽ മധു, ജയഭാരതി, കെപി‌എസി ലളിത, അടൂർ ഭാസി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ശ്രീകു മാരൻ തമ്പിയുടെ വരികൾ വി. ദക്ഷിണമൂർത്തിയുടെ സംഗീതത്തോടെ  ഈ ചിത്രത്തിലുണ്ട്.
പാട്ടരങ്ങ്
ഗാനങ്ങൾ :ശ്രീകുമാരൻ തമ്പി കോട്ടയത്തു തമ്പുരാൻ തുഞ്ചത്തെഴുത്തച്ഛൻ ഈണം : വി. ദക്ഷിണാമൂർത്തി
ബാഹ്യ ലിങ്കുകൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ വർഗ്ഗം:തോപ്പിൽ ഭാസി സംവിധാനം ചെയ്ത ചലച്ചിത്രങ്ങൾ വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
സ്പിറ്റ് കേക്ക്
യൂറോപ്യൻ രാജ്യങ്ങളിൽ വിശിഷ്ട വിഭവമായി വിളമ്പുന്ന ഒരു തരം കേക്കാണ് സ്പിറ്റ് കേക്ക്. തീയിലോ, ഓവനിലോ ബേക്ക് ചെയ്തെടുക്കുന്ന സ്പിറ്റ് കേക്ക് പല പാളികളുള്ള മാവുകൊണ്ട് നിർമ്മിക്കപ്പെട്ടതാണ്. കറങ്ങിക്കൊണ്ടിരിക്കുന്ന 'സ്പിറ്റി'ൽ കേക്കിന്റെ മാവ് പലതവണ ചേർത്താണ് സ്പിറ്റ് കേക്ക് ഉണ്ടാക്കുന്നത്. യൂറോപ്പിൽ പലയിടത്തും പല പേരുകളിലായാണ് സ്പിറ്റ് കേക്ക് അറിയപ്പെടുന്നതെങ്കിലും ചേരുവകൾ ഏതാണ്ട് ഒരുപോലെയാണ്. ക്രിസ്മസ്, വിവാഹം തുടങ്ങിയ വിശേഷാവസരങ്ങലിലാണ് സ്പിറ്റ് കേക്ക് സാധാരണയായി ഉണ്ടാക്കാറുള്ളത്. പുരാതന ഗ്രീസിലാണ് സ്പിറ്റ് കേക്കിന്റെ ഉദ്ഭവം എന്ന് കരുതപ്പെടുന്നു.
വ്യത്യസ്ത സ്പിറ്റ് കേക്കുകൾ
സ്പിറ്റ് കേക്ക് ഉണ്ടാക്കുന്നത് വളരെ ബുദ്ധിമുട്ടേറിയ പ്രക്രിയയായതിനാൽ വിശേഷാവസരങ്ങളിൽ മാത്രമേ ഇത് നിർമ്മിക്കാറുള്ളൂ. ജർമനിയിൽ പ്രചാരത്തിലുള്ള സ്പിറ്റ് കേക്കാണ് ബൗമ്കുഷൻ. മരത്തിന്റെ ആകൃതിയിൽ നിർമ്മിക്കുന്ന ഈ കേക്ക് മുറിച്ച്, ചെറിയ റിങ്ങുകളുടെ രൂപത്തിലാക്കിയിട്ടാണ് വിളമ്പുക. ബൗമ്സ്ട്രസൽ എന്ന ജർമൻ സ്പിറ്റ് കേക്കിൽ അപ്പക്കാരത്തോടൊപ്പം കാരമലും ചേർക്കുന്നു.
സ്വീഡിഷ് സ്പിറ്റ് കേക്കാണ് സ്പിറ്റ്കക. ഉരുളക്കിഴങ്ങുകൊണ്ടുണ്ടാക്കിയ മാവാണ് ഇത് ഉണ്ടാക്കാൻ ഉപയോഗിക്കുന്നത്. മുട്ടയും, പഞ്ചസാരയും ചേർത്ത ഈ കേക്ക് മൊരിഞ്ഞതും, എളുപ്പത്തിൽ പൊട്ടുന്നതുമാണ്. നോർവീജിയൻ സ്പിറ്റ് കേക്കാണ് ക്രാൻസ്കേക്ക്. റിങ് രൂപത്തിലുള്ള മാവ് സ്പിറ്റിൽ വേവിച്ച്, റിങ്ങുകൾ ഐസിങ് കൊണ്ട് കൂട്ടി യോജിപ്പിച്ചാണ് കേക്ക് തയ്യാറാക്കുക.
പുറത്തേയ്ക്കുള്ള കണ്ണികൾ
വർഗ്ഗം:കേക്ക്
വിസ (ചലച്ചിത്രം)
പ്രിയ ഫിലിംസിന്റെ ബാനറിൽ എൻ.പി. അബു നിർമ്മിച്ച് ബാലു കിരിയത്ത് സംവിധാനം ചെയ്ത മലയാളചലച്ചിത്രമാണ് വിസ. എൻ.പി. അബുവിന്റെ കഥയ്ക്ക് എൻ.പി. അബുവും ബാലു കിരിയത്തും ചേർന്ന് തിരക്കഥയും സംഭാഷണവുമെഴുതി. ഈ ചിത്രം 1983ൽ പ്രദർശനത്തിനെത്തി.
അവലംബം
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബാലു കിരിയത്ത് സംവിധാനം ചെയ്ത ചലച്ചിത്രങ്ങൾ
പൂയി
1917 ജൂലൈ ഒന്ന് മുതൽ പതിനേഴ് വരെ ജനറലായിരുന്ന ജാങ് ചുൻ ചക്രവർത്തിയായി പുനരവരോധിച്ചിരുന്നു. പൂയിയുടെ ആദ്യ വിവാഹം 1922 വാന്‌ങ്റോങ് രാജകുമാരിയുമായി നടന്നു. 1924-ൽ കൊട്ടാരത്തിൽനിന്നും പുറത്താക്കപ്പെട്ട അദ്ദേഹം ടീയെൻജിൻ നഗരത്തിൽ അഭയം പ്രാപിച്ചു, അവിടെ പ്രാദേശിക പട്ടാളമേധാവികളുടെയും ചൈനയിൽ തങ്ങളുടെ ആധിപത്യം ഉറപ്പിക്കാൻ ശ്രമിക്കുന്ന ജപാൻകാരുടെയും സഖ്യം തേടി. 1932-ൽ ജപാൻ, മൻചൂറിയ കീഴടക്കിയപ്പോൾ ഉണ്ടാക്കിയ മാൻചുകുഓ പാവ ഗവൺമെന്റ് തലവനായി ടാടുങ് ചക്രവർത്തി എന്ന പേരിൽ ഭരിച്ചു.
1934-ൽ മാൻചുകുഓവിൽ കാങ്‌ഡെ ചക്രവർത്തി (കാങ്-ടെ ചക്രവർത്തി) എന്ന പേരിൽ അവരോധിക്കപ്പെട്ട പൂയി, 1945-ലെ രണ്ടാം ചീന-ജപ്പാൻ യുദ്ധത്തിന്റെ അവസാനം വരെ തന്റെ പുതിയ സാമ്രാജ്യത്തിൽ ഭരിച്ചു. ജാപ്പനീസ് നൽകിയ മിക്ക ശാസനകളിലും അദ്ദേഹം ഒപ്പുവച്ചു. ഈ കാലയളവിൽ അദ്ദേഹം സാൾട്ട് ടാക്‌സ് പാലസിലാണ് താമസിച്ചിരുന്നത്, അവിടെ അദ്ദേഹം തന്റെ ദാസന്മാരെ അടിക്കാൻ പതിവായി ഉത്തരവിട്ടു. ഈ വർഷങ്ങളിൽ, കറുപ്പിന് അടിമയായിരുന്ന ആദ്യ ഭാര്യ, പൊതുവെ അകന്നായിരുന്നു താമസിച്ചിരുന്നത്. 1945-ൽ ജപ്പാന്റെ പതനത്തോടെ, പുയി തലസ്ഥാനം വിട്ട് ഓടിപ്പോകുകയും ഒടുവിൽ സോവിയറ്റ് യൂണിയന്റെ പിടിയിലാവുകയും ചെയ്തു. 1949-ൽ പീപ്പിൾസ് റിപ്പബ്ലിക് ഓഫ് ചൈന സ്ഥാപിതമായതിന് ശേഷം അദ്ദേഹത്തെ അവിടേക്ക് കൈമാറി. പിടിക്കപ്പെട്ടതിന് ശേഷം തന്റെ ആദ്യ ഭാര്യയെ പിന്നീട് കാണാനായില്ല. 1946-ൽ ഒരു ചൈനീസ് ജയിലിൽ അവർ പട്ടിണി മൂലം മരിക്കുകയാണ് ഉണ്ടായത്.
പൂയി ടോക്കിയോ വിചാരണയിൽ പ്രതിയായിരുന്നു, പിന്നീട് തടവിലാക്കപ്പെടുകയും 10 വർഷത്തേക്ക് യുദ്ധക്കുറ്റവാളിയായി ശിക്ഷണം കൊടുക്കപ്പെടുകയും ചെയ്തു. ജയിൽ മോചിതനായ ശേഷം, അദ്ദേഹം തന്റെ ഓർമ്മക്കുറിപ്പുകൾ മറ്റൊരു എഴുത്തുകാരന്റെ സഹായത്തോടെ എഴുതി, ചൈനീസ് പീപ്പിൾസ് പൊളിറ്റിക്കൽ കൺസൾട്ടേറ്റീവ് കോൺഫറൻസിലും പീപ്പിൾസ് റിപ്പബ്ലിക് ഓഫ് ചൈനയിലെ നാഷണൽ പീപ്പിൾസ് കോൺഗ്രസിലും ടൈറ്റിൽ അംഗമായി. ജയിലിൽ കിടന്ന സമയം അദ്ദേഹത്തെ വളരെയധികം മാറ്റിമറിച്ചു, ചക്രവർത്തിയായിരിക്കെ അദ്ദേഹം ചെയ്ത പ്രവർത്തനങ്ങളിൽ അദ്ദേഹം അഗാധമായ ഖേദം പ്രകടിപ്പിച്ചു. 1967-ൽ മരിച്ചു അദ്ദേഹത്തെ പടിഞ്ഞാറൻ ക്വിംഗ് ശവകുടീരങ്ങൾക്ക് സമീപം ഒരു വാണിജ്യ സെമിത്തേരിയിലാണ് അടക്കം ചെയ്തതു.
ചൈനയുടെ ചക്രവർത്തി (1908–1912)
1908 നവംബർ പതിനാലാം തീയ്യതി ക്വാൻഷു ചക്രവർത്തി നിര്യാതനായി, ഡോവാഗർ സിക്സി ചക്രവർത്തിനി രണ്ട് വയസും പത്ത് മാസവും പ്രായമായിരുന്ന പൂയീയെ ഷിയാങ്ടോങ് എന്ന സ്ഥാനപ്പേർ നൽകി (Wade-Giles: Hsuan-tung Emperor) ചക്രവർത്തിയാക്കി. പൂയീയെ  ചക്രവർത്തിയാക്കി തിരഞ്ഞെടുത്ത വിവരം പിതാവായ ചുൻ രാജകുമാരനെയും കുടുംബത്തേയും നേരത്തെ അറിയിച്ചിരുന്നില്ല.
അവലംബം
വർഗ്ഗം:ചിങ് രാജവംശം
ടോണി പുരസ്കാരം
വർഗ്ഗം:അമേരിക്കൻ പുരസ്കാരങ്ങൾ
നഥാനിയേൽ വല്ലിച്ച്
കൊൽക്കൊത്ത ബൊട്ടാണിക്കൽ ഗാർഡന്റെ പ്രാഥമിക വികസനത്തിൽ പങ്കാളിയായ ഡച്ചു ഭിഷഗ്വരനും അനേകം സസ്യങ്ങൾക്ക് നാമകരണം ചെയ്ത ഒരു സസ്യശാസ്ത്രജ്ഞനും ആയിരുന്നു നഥാനിയേൽ വല്ലിച്ച് (ഇംഗ്ലീഷ്: Nathaniel Wallich) (ജ: ജനുവരി 28, 1786; മ: ഏപ്രിൽ 28, 1854). സസ്യങ്ങളുടെ ശാസ്ത്രീയനാമങ്ങളിൽ Wall. എന്നു കാണുന്നത് ഇദ്ദേഹം നാമകരണം ചെയ്ത സസ്യങ്ങൾക്കാണ്.
പുറത്തേയ്ക്കുള്ള കണ്ണികൾ
വർഗ്ഗം:സസ്യശാസ്ത്രജ്ഞർ വർഗ്ഗം:ഭിഷഗ്വരർ വർഗ്ഗം:1786-ൽ ജനിച്ചവർ വർഗ്ഗം:1854-ൽ മരിച്ചവർ വർഗ്ഗം:ജനുവരി 28-ന് ജനിച്ചവർ വർഗ്ഗം:ഏപ്രിൽ 28-ന് മരിച്ചവർ
മുകുൾ സാങ്മ
മുൻ മേഘാലയ മുഖ്യന്ത്രിയും വൈദ്യനുമാണ് മുകുൾ സാങ്മ (ജനനം :20 ഏപ്രിൽ 1965). സങ്മ തുടർച്ചയായി രണ്ടു തവണ മേഘാലയ മുഖ്യമന്ത്രിയായിട്ടുണ്ട്. 2010 മുതൽ 2018 വരെ മേഘാലയയുടെ 11-ാമത് മുഖ്യമന്ത്രിയായിരുന്ന അദ്ദേഹം നിലവിൽ 2018 മുതൽ മേഘാലയ നിയമസഭയിലെ പ്രതിപക്ഷ നേതാവാണ്. 2009 മുതൽ 2010 വരെയും 2007 മുതൽ 2008 വരെയും 2005 മുതൽ 2005 വരെയും മേഘാലയ ഉപമുഖ്യമന്ത്രിയായും സാംഗ്മ സേവനമനുഷ്ഠിച്ചിട്ടുണ്ട്. 2021 നവംബർ മുതൽ അഖിലേന്ത്യ തൃണമൂൽ കോൺഗ്രസ് അംഗമായ അദ്ദേഹം ഇന്ത്യൻ നാഷണൽ കോൺഗ്രസിന്റെ ഒരു ദീർഘകാല അംഗമായിരുന്നു.
ജീവിതരേഖ
2013 ൽ നടന്ന മേഘാലയ നിയമസഭാ തെരഞ്ഞെടുപ്പിൽ 29 സീറ്റുകൾ നേടിയ കോൺഗ്രസ്സിന് രണ്ടുസീറ്റ് ലഭിച്ച എൻ.സി.പിയുടെയും 11 സ്വതന്ത്രരുടെയും പിന്തുണയോടെ സർക്കാറുണ്ടാക്കി.
പുറം കണ്ണികൾ
വർഗ്ഗം:1965-ൽ ജനിച്ചവർ
വർഗ്ഗം:ഏപ്രിൽ 20-ന് ജനിച്ചവർ വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
കെ.ടി. അച്യുതൻ
കേരളത്തിലെ ഒരു കോൺഗ്രസ് പ്രവർത്തകനും മുൻ മന്ത്രിയുമായിരുന്നു '''കെ.ടി. അച്യുതൻ' (ആംഗലേയം : K.T. Achuthan''). കേരളത്തിന്റെ ഗതാഗത വകുപ്പ് മന്ത്രി തൊഴിൽ വകുപ്പ് മന്ത്രി എന്നീ നിലകളിൽ പ്രവർത്തിച്ച ഇദ്ദേഹം അര നൂറ്റാണ്ടു കാലത്തോളം കേരള രാഷ്ട്രീയത്തിൽ പ്രവർത്തിച്ചിരുന്നു. ദേശീയ പ്രസ്ഥാനത്തിൽകൂടി സജീവ രാഷ്ട്രിയത്തിൽ കടന്നുവന്ന അദ്ദേഹം അഭിഭാഷകാനായിരിക്കെ ഇരിങ്ങാലക്കുട മുനിസിപ്പൽ കൗൺസിലറംഗമായിരുന്നു. പിൽക്കാലത്ത് സജീവ രാഷ്ട്രീയത്തിൽ നിന്നും വിട്ട് നിന്ന് എസ്.എൻ.ഡി.പി.യുടെ പ്രവർത്തനങ്ങളിൽ സജീവമായി. ശ്രീനാരയാണ ഗുരുവുമായി അദ്ദേഹത്തിന്റെ കുടുംബത്തിന് അടുത്ത ബന്ധമാണുണ്ടായിരുന്നത്.
ജീവിത രേഖ
തെയ്യൻ വൈദ്യരുടേയും മാധവിയുടേയും മകനായി 1911 ഏപ്രിലിൽ ജനിച്ചു. സാവിത്രിയാണ് ഭാര്യ, കുട്ടികൾ മൂന്ന് ആണും മൂന്ന് പെണ്ണും. 1999 ജനുവരി 8-ന് അന്തരിച്ചു.
തിരഞ്ഞെടുപ്പുകൾ
കുറിപ്പ്.
അവലംബം
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:രണ്ടാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ‎ വർഗ്ഗം:കേരളത്തിലെ തൊഴിൽ വകുപ്പ് മന്ത്രിമാർ‎ വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:കൊച്ചി നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:1911-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1999-ൽ മരിച്ചവർ വർഗ്ഗം:ജനുവരി 8-ന് മരിച്ചവർ വർഗ്ഗം:എസ്.എൻ.ഡി.പി. യോഗം ജനറൽ സെക്രട്ടറിമാർ
പരിസ്ഥിതി സംരക്ഷണം
നൈസർഗ്ഗിക പ്രകൃതിയെ സംരക്ഷിക്കുന്നതിനായ് ചെയ്യുന്ന പ്രവർത്തികളെയാണ് പരിസ്ഥിതി സംരക്ഷണം (ഇംഗ്ലീഷ്: Environmental protection ) എന്നതുകൊണ്ട് അർഥമാക്കുന്നത്. വ്യക്തിതലത്തിലോ, സംഘടനാ തലത്തിലോ അല്ലെങ്കിൽ ഗവ്ണ്മെന്റ് തലത്തിലോ പരിസ്ഥിതി സംരക്ഷണ പ്രവർത്തികൾ ചെയ്തുവരുന്നു. സമ്മർദ്ദം മൂലം അമിത വിഭവ ഉപയോഗം, ജനസംഖ്യ, ശാസ്ത്രസാങ്കേതിക വളർച്ച എന്നിവ പരിസ്ഥിതിയിൽ ചെലുത്തുന്ന സമ്മർദ്ദങ്ങൾ അതിന്റെ ക്ഷയത്തിനും ചിലപ്പോൾ എന്നന്നേക്കുമായുള്ള അധഃപതനത്തിനും കാരണമാകുന്നു. ഈ വസ്തുതകൾ തിരിച്ചറിഞ്ഞ് സർക്കാർ പരിസ്ഥിതി ശോഷണത്തിന് കാരണമാകുന്ന പ്രവർത്തികളിൽ നിയന്ത്രണം ഏർപ്പെടുത്തിവരുന്നു. 1960-കൾ മുതൽ വിവിധ പരിസ്ഥിതി സംഘടനകൾ നടത്തിവരുന്ന പദ്ധതികൾ മുഖേന പരിസ്ഥിതി പ്രശ്നങ്ങളെക്കുറിച്ചുള്ള അവബോധം ജനങ്ങളിൽ ഉണ്ടായിട്ടുണ്ട്.
അവലംബം
വർഗ്ഗം:പരിസ്ഥിതിസംരക്ഷണം
അസെറ്റോയിൻ
അസെറ്റോയിൻ 3-hydroxybutanone or acetyl methyl carbinol, C4H8O2 എന്ന തന്മാത്രാസൂത്രമുള്ള നിറമില്ലാത്ത അല്ലെങ്കിൽ ഇളം മഞ്ഞ അല്ലെങ്കിൽ പച്ച കലർന്ന മഞ്ഞ നിറമുള്ള ആസ്വാദ്യമായ വെണ്ണയുടെ മണമുള്ള ദ്രാവകമാണ്. ബാക്ടീരിയ ഇത് ഉത്പാദിപ്പിക്കുന്നുണ്ട്.
അവലംബം
വർഗ്ഗം:ആൽക്കഹോളുകൾ
ഊരകം, തൃശ്ശൂർ
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് ഊരകം. ചേർപ്പ് ഗ്രാമപഞ്ചായത്തിന്റെ ഭാഗമാണിത്. നൂറ്റെട്ട് ദുർഗ്ഗാക്ഷേത്രങ്ങളിൽ ഒന്നായി കരുതപ്പെടുന്ന ഊരകം അമ്മത്തിരുവടി ക്ഷേത്രം ഇവിടെ സ്ഥിതി ചെയ്യുന്നു. തൃശ്ശൂരിൽ നിന്ന് ഇരിഞ്ഞാലക്കുട, കൊടുങ്ങല്ലൂർ, പറവൂർ തുടങ്ങിയ സ്ഥലങ്ങളിലേയ്ക്കുള്ള വഴിയിലാണ് ഊരകം.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഗ്രാസീല അൽഫാനോ
ഗ്രാസീല അൽഫാനോ (ജനനം: ഡിസംബർ 14, 1952) അർജന്റീന സ്വദേശിയായ ഒരു നടിയും മോഡലുമാണ്. 1970 കളുടെ അവസാനത്തിനും 1980 കളുടെ തുടക്കത്തിനും ഇടയിലുള്ള കാലത്തെ ഹാസ്യ വേഷങ്ങളിലെ പ്രകടനങ്ങളിലൂടെ സിനിമാ രംഗത്ത് കൂടുതലായി അറിയപ്പെടുന്ന അവൾ ഒരു സെക്സ് സിംബലായും അറിയപ്പെടുന്നു. അർജന്റീന ടെലിവിഷനിലെ ബെയ്‌ലാൻഡോ പോർ അൺ സ്യൂനോ എന്ന നൃത്ത മത്സരത്തിൽ അവർ ഒരു ജഡ്ജ് ആയി പ്രവർത്തിച്ചിട്ടുണ്ട്.
ജനസംഖ്യാവർദ്ധനവ്
ജീവശാസ്ത്രത്തിൽ, ജനസംഖ്യാവർദ്ധനവ് അഥവാ ജനപ്പെരുപ്പം എന്നത് ഒരു ജനസംഖ്യയിലെ അംഗങ്ങളുടെ എണ്ണത്തിലുണ്ടാകുന്ന വർദ്ധനവാണ്.
ആഗോള മനുഷ്യ ജനസംഖ്യാ വളർച്ചാതോത് ഓരോവർഷവും 75 മില്യൺ ആണ് അല്ലെങ്കിൽ 1.1% ഓരോ വർഷവും. 1800 ൽ ഒരു ബില്യൺ ആയിരുന്ന ആഗോള ജനസംഖ്യ 2012 ആയപ്പോഴേക്കും 7 ബില്യൺ ആയി വളർന്നു. ഈ വളർച്ച തുടരും എന്ന് പ്രതീക്ഷിച്ചാൽ, 2030 ന്റെ മധ്യത്തോടെ ആകെ ജനസംഖ്യ 8.4 ബില്യണും 2050 ന്റെ മധ്യത്തോടെ 9.6 ബില്യണും ആകും എന്നാണ് കണക്കാക്കിയിരിക്കുന്നത്. വേഗത്തിലുള്ള ജനസംഖ്യാ വളർച്ചയുള്ള അനേകം രാജ്യങ്ങൾക്ക് കുറഞ്ഞ ജീവിത സാഹചര്യങ്ങളാണുള്ളത്. ഇവ കൂടുതലും ദരിദ്ര, അവികസിത, വികസ്വര രാജ്യങ്ങളാണ്. ഇതേസമയം, കുറഞ്ഞ ജനസംഖ്യാവളർച്ചയുള്ള രാജ്യങ്ങളിൽ ഉയർന്ന ജീവിതസാഹചര്യങ്ങളാണുള്ളത്. മുൻനിര വികസിത രാജ്യങ്ങളിൽ ജനസംഖ്യ വളർച്ച കുറവാണ് എന്ന് പറയാം. ദാരിദ്ര്യം, മലിനീകരണം, തൊഴിൽ ഇല്ലായ്മ, ഭക്ഷ്യ ലഭ്യത, ജീവിത ഗുണനിലവാരം തുടങ്ങിയവ ഇതുമായി ബന്ധപ്പെടുത്തി പറയാറുണ്ട്. കുടുംബാസൂത്രണത്തെ പറ്റിയുള്ള അവബോധം, ഗർഭനിരോധന മാർഗങ്ങളെ പറ്റിയുള്ള ശാസ്ത്രീയ പരിജ്ഞാനം, ഗർഭനിരോധന ഉപാധികളുടെ എളുപ്പത്തിലുള്ള ലഭ്യത എന്നിവയിൽ വികസിത രാജ്യങ്ങൾ ഏറെ മുന്നിലാണ് എന്നതും ഒരു ഘടകമായി ചൂണ്ടി കാണിക്കപ്പെടുന്നു.
ഇന്ദിരാഗാന്ധി രാഷ്ട്രീയ മാനവ സംഗ്രഹാലയം
ഭോപ്പാലിൽസ്ഥാപിച്ചിട്ടുള്ള ഒരു ആന്ത്രോപോളജി മ്യൂസിയമാണ് ഇന്ദിരാഗാന്ധി രാഷ്ട്രീയ മാനവ സംഗ്രഹാലയം (Indira Gandhi Rashtriya Manav Sangrahalaya)  (IGRMS) അഥവാ നാഷണൽ മ്യൂസിയം ഓഫ് ഹ്യൂമൻകൈന്റ്  (National Museum of Humankind). ഇത് മ്യൂസിയം ഓഫ് മാൻ എന്ന പേരിലും അറിയപ്പെടുന്നു. മനുഷ്യപരിണാവും ഇന്ത്യൻ സംസ്കാരവും പ്രതിഫലിപ്പിക്കുന്നതാണ് ഈ മ്യൂസിയം. ഭോപ്പാലിലെ ശ്യാമള ഹിൽസിൽ 200 ഏക്കറോളം സ്ഥലത്താണ് ഇത് പ്രവർത്തിക്കുന്നത്. IGRMS ൽ പല തരത്തിലുള്ള പ്രദർശനങ്ങളുണ്ട്. IGRMS ന് മെസൂരിിൽ ഒരു പ്രാദേശിക കേന്ദ്രം കൂടിയുണ്ട്
ദലിദ
അയോണ്ട ക്രിസ്റ്റീന ഗിഗ്ലിയോട്ടി (17 ജനുവരി 1933 - 3 മെയ് 1987), പ്രൊഫഷണലായി ഡാലിഡ എന്ന പേരിലറിയപ്പെടുന്ന ഈജിപ്തിൽ ജനിച്ച ഇറ്റാലിയൻ-ഫ്രഞ്ച് ഗായികയും നടിയുമായിരുന്നു. ലോകമെമ്പാടും 140 ദശലക്ഷം റെക്കോർഡുകളുടെ വിൽപ്പനയുമായി, ഇറ്റലിയിൽ നിന്ന് ഏറ്റവും കൂടുതൽ വിറ്റഴിക്കപ്പെടുന്ന സംഗീത കലാകാരന്മാരിൽ ഒരാളാണ് അവർ. " ബാംബിനോ ", " ഗൊണ്ടോലിയർ ", " ലെസ് എൻഫന്റ്സ് ഡു പിരീ ", " Le temps des fleurs എന്നിവയാണ് അവളുടെ അറിയപ്പെടുന്ന ഏറ്റവും മികച്ച ഗാനങ്ങൾ.", " Darla dirladada ", " J'attendrai ", " Le jour où la pluie viendra ", " Gigi l'amoroso ", " Salama ya salama ", കൂടാതെ " Paroles, paroles " എന്നിവ അലൈൻ ഡെലോൺ സംസാരിക്കുന്ന വാക്ക് ഫീച്ചർ ചെയ്യുന്നു.
1955-ൽ നിയാസി മുസ്തഫയുടെ എ ഗ്ലാസ് ആൻഡ് സിഗരറ്റ് എന്ന ചിത്രത്തിലൂടെയാണ് ആദ്യമായി നടിയായി അരങ്ങേറ്റം കുറിച്ചത്. ഒരു വർഷത്തിനുശേഷം, ബാർക്ലേ റെക്കോർഡ് കമ്പനിയുമായി ഒപ്പുവെച്ച ശേഷം, ഡാലിഡ "ബാംബിനോ" എന്ന ഗാനത്തിലൂടെ ഗായികയെന്ന നിലയിൽ തന്റെ ആദ്യ വിജയം നേടി. ഇതിനെത്തുടർന്ന്, 1957 നും 1961 നും ഇടയിൽ ഫ്രാൻസിലെ ഏറ്റവും പ്രധാനപ്പെട്ട റെക്കോർഡ് വിൽപ്പനക്കാരിയായി അവർ മാറി. യൂറോപ്പ്, ലാറ്റിൻ അമേരിക്ക, വടക്കേ അമേരിക്ക, ഏഷ്യ എന്നിവിടങ്ങളിലെ പല രാജ്യങ്ങളിലും അവളുടെ സംഗീതം ചാർട്ടുചെയ്‌തു. ജൂലിയോ ഇഗ്ലേഷ്യസ്, ചാൾസ് അസ്നാവൂർ, ജോണി മാത്തിസ്, പെറ്റുല ക്ലാർക്ക് തുടങ്ങിയ ഗായകരുമായി അവർ സഹകരിച്ചു.
ഗായിക എന്ന നിലയിലുള്ള തന്റെ കരിയറിനോടൊപ്പം കുറച്ച് ചിത്രങ്ങളും അവർ ചിത്രീകരിച്ചെങ്കിലും, 1986-ൽ പുറത്തിറങ്ങിയ യൂസഫ് ചാഹൈന്റെ ദി സിക്‌സ്ത് ഡേ എന്ന ചിത്രത്തിലൂടെ അവർ സിനിമയുമായി ഫലപ്രദമായി വീണ്ടും ബന്ധപ്പെട്ടു. പ്രിവ്യൂവിൽ ദലിദയെ കാണാൻ മൂന്ന് ദശലക്ഷം ആളുകൾ ശുബ്രയിൽ ഒത്തുകൂടിയ ഈജിപ്തിൽ ചിത്രം വിജയിച്ചു. ഫ്രാൻസിൽ, ചിത്രം നിരൂപകർ പ്രശംസിച്ചുവെങ്കിലും, അത് വാണിജ്യപരമായി പരാജയമായി.
ബ്രോഡ്‍വേ നാടകവേദി
ന്യൂയോർക്ക് നഗരത്തിലെ മാൻഹാട്ടനിൽ ബ്രോഡ്‌വേ പാതയിൽ തിയേറ്റർ ഡിസ്ട്രിക്റ്റിലും ലിങ്കൺ സെന്ററിലുമായി സ്ഥിതിചെയ്യുന്നതും, ഒരോന്നിലും 500 അല്ലെങ്കിൽ അതിൽക്കൂടുതൽ സീറ്റുകളുള്ളതുമായ 41 പ്രൊഫഷണൽ നാടക വേദികളാണ് ബ്രോഡ് വേ നാടകവേദി (ലളിതമായി ബ്രോഡ്‍വേ) എന്നറിയപ്പെടുന്നത്. ലണ്ടൻ നഗരത്തിലുള്ള വെസ്റ്റ്‌ എൻഡ് നാടക വേദികൾക്കൊപ്പം ഇവ ഇംഗ്ലീഷ് ഭാഷാലോകത്തെ ഏറ്റവും മികച്ച വാണിജ്യ നിലവാരത്തിലുള്ള തത്സമയ നാടക വേദിയായിട്ടാണ് കരുതപെടുന്നത്.
2013 ൽ ബ്രോഡ് വേയിൽ 119 കോടി ഡോളർ രൂപക്കുള്ള ടിക്കറ്റാണ് വിറ്റുപോയത്. 1.15 കോടി ആളുകൾ ഇവിടെ നാടകം കാണാനായി എത്തി എന്നാണു കണക്ക്.
അവലംബം
വർഗ്ഗം:ന്യൂയോർക്ക് നഗരം വർഗ്ഗം:നാടകം
ഡയാന അഗ്രോൺ
ഡയാന എലിസ അഗ്രോൺ (ജനനം: ഏപ്രിൽ 30, 1986) ഒരു അമേരിക്കൻ ചലച്ചിത്ര നടിയും ഗായികയും നർത്തകിയും സംഗീതവീഡിയോ സംവിധായികയുമാണ്. 2006 ൽ ആരംഭിച്ച ടെലിവിഷൻ പരമ്പരയായ CSI: NY യിലെ (2006 - 2007) ജെസിക്ക ഗ്രാൻറ്  എന്ന കഥാപാത്രത്തെയാണ് ആദ്യമായി അവതരിപ്പിച്ചത്. വെറോണിക്ക മാർസ് (ജെന്നി ബുഡോഷ്) ഹീറോസ് (ഡെബ്ബി മാർഷൽ) എന്നി പരമ്പരകളിലും ശ്രദ്ധേയങ്ങളായ കഥാപാത്രങ്ങളെ അവതരിപ്പിച്ചു.
2009 ൽ ഡയാന അഗ്രോൺ ഫോക്സ് മ്യൂസികലിൻറെ ഹാസ്യപരമ്പരയായ ഗ്ലീ യിൽ ക്വൻ ഫാബ്രെ എന്ന കഥാപാത്രത്തെ അവതരിപ്പിച്ചു. "ദ ഹണ്ടേർസ്" (2011), "ഐ ആം നമ്പർ ഫോർ" (2011), "ദ ഫാമിലി" (2013), "സിപ്പർ" (2015), "ബെയർ" (2015) എന്നീ സിനിമകളിലെ അഭിനയവും എടുത്തു പറയേണ്ടതാണ്.
സിനിമകൾ
• 2
അവലംബം
വർഗ്ഗം:അമേരിക്കൻ നടിമാർ
സാറ ജെസ്സിക പാർക്കർ
ഒരു അമേരിക്കൻ സിനിമ, ടെലിവിഷൻ താരമാണ് സാറ ജെസിക പാർക്കർ. നാല് ഗോൾഡൻ ഗ്ളോബ് പുരസ്കാരങ്ങളും രണ്ടു എമ്മി പുരസ്കാരങ്ങളും നേടിയിട്ടുള്ള സാറ ജെസിക സെക്സ് ആൻഡ്‌ ദി സിറ്റി എന്ന പരമ്പരയിലൂടെയാണു ലോകപ്രശസ്തിയാർജ്ജിച്ചത്.
വർഗ്ഗം:ടെലിവിഷൻ അഭിനേതാക്കൾ വർഗ്ഗം:1965-ൽ ജനിച്ചവർ
സാമ്പത്തികശാസ്‌ത്രത്തിനുള്ള നോബൽ സമ്മാനം
ആൽഫ്രഡ് നോബലിന്റെ സ്മരണാർത്ഥം ധനതത്ത്വശാസ്ത്രരംഗത്തെ മികച്ച സേവനങ്ങൾക്ക് നല്കുന്ന പുരസ്കാരമാണ് "ആൽഫ്രഡ് നോബലിന്റെ സ്മരണാർത്ഥം സാമ്പത്തികശാസ്ത്രത്തിനുള്ള സ്വെറിഗ്സ് റിക്സ്ബാങ്ക് സമ്മാനം" എന്ന ഔദ്യോഗികനാമത്തിലറിയപ്പെടുന്ന, സാമ്പത്തികശാസ്ത്രത്തിനുള്ള നോബൽസമ്മാനം. (ഇംഗ്ലീഷ്:The Sveriges Riksbank Prize in Economic Sciences in Memory of Alfred Nobel, സ്വീഡിഷ്: Sveriges riksbanks pris i ekonomisk vetenskap till Alfred Nobels minne) 1969 മുതൽ വർഷംതോറും റോയൽ സ്വീഡിഷ് അക്കാദമി  ധനതത്ത്വശാസ്ത്രരംഗത്തെ ഗവേഷകർക്ക് ഈ പുരസ്കാരം നല്കിവരുന്നു.
1969ൽ ആദ്യത്തെ ധനതത്ത്വശാസ്ത്ര നോബൽസമ്മാനത്തിന് അർഹരായത് റെയ്ഗ്നർ ഫ്രിഷ്, ജാൻ ടിൻബെർഗൻ എന്നിവരാണ്. പുരസ്കാരം നേടുന്ന ഓരോരുത്തർക്കും മെഡലും ബഹുമതിപത്രവും പണവും സമ്മാനമായി നല്കുന്നു. വാസ്തവത്തിൽ ആൽ‌ഫ്രഡ് നോബൽ ഏർപ്പെടുത്തിയ അഞ്ചു നോബൽ സമ്മാനങ്ങളിൽ ഉൾപ്പെട്ടതായിരുന്നില്ല സാമ്പത്തികശാസ്ത്രത്തിനുള്ള നോബൽസമ്മാനം. ഇങ്ങനെയൊരു സമ്മാനത്തെക്കുറിച്ച് അദ്ദേഹം തന്റെ വിൽപത്രത്തിൽ പറഞ്ഞിട്ടില്ലായിരുന്നു. 1968-ൽ സ്വീഡിഷ്‌ ബാങ്കായ സ്വെറിഗ്‌സ്‌ റിക്സ്ബാങ്ക്‌, അവരുടെ 300ാം വാർഷികത്തിൽ നോബലിനോടുള്ള ആദരസൂചകമായി നോബലിന്റെ പേരിൽ സാമ്പത്തികശാസ്‌ത്രത്തിനുള്ള നോബൽ സമ്മാനം കൂടി ചേർത്തു. സാമ്പത്തികശാസ്‌ത്രത്തിലെ നോബൽ സമ്മാനജേതാവിനെ തെരഞ്ഞെടുക്കാനുള്ള ഉത്തരവാദിത്തം കൂടി റോയൽ സ്വീഡിഷ്‌ അക്കാദമി ഓഫ്‌ സയൻസിൽ നിക്ഷിപ്‌തമാണ്‌. നോബലിന്റെ മരണവാർഷികദിനമായ ഡിസംബർ 10-ന് സ്റ്റോക്ക്‌ഹോമിൽ വച്ചാണ് ഈ അവാർഡ് നൽകുന്നത്.
അവലംബം
വർഗ്ഗം:നോബൽ സമ്മാനം
നെയ്ഫു റിയോ
നാഗാലാൻഡ് മുൻ മുഖ്യമന്ത്രിയാണ് നെയ്ഫു റിയോ(ജനനം :) മൂന്നുവട്ടം മുഖ്യമന്ത്രിയായി തെരഞ്ഞെടുക്കപ്പെട്ടു. നാഗാലാൻഡ് പീപ്പിൾസ് ഫ്രണ്ട് (എൻ.പി.എഫ്) നേതാവാണ്.
2013 ലെ തെരഞ്ഞെടുപ്പ്
2013 ലെ തെരഞ്ഞെടുപ്പിൽ നെയ്ഫു നേതൃത്ത്വം നൽകിയ എൻ.പി.എഫിന് 39 സീറ്റാണ് ലഭിച്ചു. ബി.ജെ.പി, നാഗാലാൻഡിലെ പ്രാദേശിക പാർട്ടികൾ എന്നിവയുടെ പിന്തുണയുള്ള മുന്നണിയായാണ് നെയ്ഫു തിരഞ്ഞെടുപ്പിൽ മത്സരിച്ചത്.
പുറം കണ്ണികൾ
വർഗ്ഗം:1954-ൽ ജനിച്ചവർ വർഗ്ഗം:ഓഗസ്റ്റ് 23-ന് ജനിച്ചവർ വർഗ്ഗം:നാഗാലാ‌ൻഡിന്റെ മുഖ്യമന്ത്രിമാർ
ലിലിയൻ ആഡംസ്
ലിലിയൻ ആഡംസ് (ജീവിതകാലം: മെയ് 13, 1922 – മെയ് 25, 2011)ഒരു അമേരിക്കൻ നടിയായിരുന്നു. ഏകദേശം 100 സിനിമകളിലും ടെലിവിഷൻ പരമ്പരകളിലും അഭിനയിച്ചിട്ടുണ്ട്.
അവലംബം
വർഗ്ഗം:അമേരിക്കൻ നടിമാർ
ഇരിങ്ങപ്പുറം
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് ഇരിങ്ങപ്പുറം. കണ്ടാണശ്ശേരി ഗ്രാമപഞ്ചായത്തിൽ ഉൾപ്പെടുന്ന ഗ്രാമമാണിത്.
ലിംഫ്
ലിംഫ് വ്യവസ്ഥയിലൂടെ ഒഴുകുന്ന ദ്രാവകമാണ് ലിംഫ്. ജീവകലകളുടെ ഉള്ളിൽ നിന്നുള്ള ദ്രാവകം ലിംഫ് കുഴലുകളിൽ ശേഖരിക്കപെടുമ്പോഴാണ് ലിംഫ് ഉണ്ടാകുന്നത്. ലിംഫ് കുഴലുകളിൽ നിന്ന് ലിംഫ് നോഡിലേയ്ക്ക് എത്തുന്ന ദ്രാവകം സബ്ക്ലേവിയൻ ധമനിയിൽ വച്ച് രക്തവുമായി കലരുന്നു. കലകളിൽ നിന്നുള്ള ദ്രാവകമായതുകൊണ്ടു തന്നെ രക്തവും ചുറ്റുമുള്ള കോശങ്ങളും തമ്മിൽ നടക്കുന്ന പദാർത്ഥം കൈമാറ്റം വഴി ലിംഫിന്റെ ഘടന എപ്പോഴും മാറിക്കൊണ്ടിരിക്കും. അധികമായ കോശദ്രവവും മാംസ്യങ്ങളും രക്തത്തിൽ തിരിച്ചെത്തിക്കുന്നത് ലിംഫാണ്. അതുപോലെ തന്നെ ബാക്ടീരിയകളെ ലിംഫ് വഴി ലിംഫ് നോഡിലെത്തിച്ച് നശിപ്പിച്ചു കളയുകയും ചെയുന്നു. മെറ്റാസ്റ്റാറ്റിക്ക് കാൻസർ കോശങ്ങളെയും ലിംഫിനു വഹിക്കാനാവും. ദഹനവ്യവസ്ഥയിലെ കൊഴുപ്പിനെ വഹിക്കുന്നതും ലിംഫാണ്. ലിംഫ എന്ന റോമൻ പദത്തിൽ നിന്നാണ് ലിംഫ് എന്ന പദം ഉത്ഭവിച്ചത്.
ഇരിങ്ങപ്പുറം
ജനസംഖ്യ
2001 ലെ സെൻസസ് പ്രകാരം ഇരിങ്ങപ്പുറം ഗ്രാമത്തിലെ ആകെയുള്ള ജനസംഖ്യ 8535 ആണ്. മൊത്തം ജനസംഖ്യയുടെ 47% പുരുഷന്മാരും 53% സ്ത്രീകളും ആണ്. സാക്ഷരതയിൽ ദേശീയ ശരാശരി 59.5% ആണ്. അതിലും കൂടുതൽ ആണ് ഇരിങ്ങപ്പുറം ഗ്രാമത്തിൽ. അതായത് 84%. പുരുഷ സാക്ഷരത 85% ആണ്, സ്ത്രീകളുടേത് 83%. മൊത്തം ജനസംഖ്യയുടെ 12% ആറ് വയസിൽ താഴെയുള്ള കുട്ടികളാണ്.
ലിംഫ്
ഘടന
രക്തത്തിലെ പ്ലാസ്മയോട് സമാനമായ ഘടനയാണ് ലിംഫിനുള്ളത്. ലിംഫിൽ വെളുത്ത രക്താണുക്കളുണ്ട്. ലിംഫ് നോഡിൽ നിന്ന് പുറത്തുവരുന്ന ലിംഫിൽ ധാരാളമായി ലിംഫോസൈറ്റുകൾ കാണപ്പെടുന്നു. അതുപോലെതന്നെ മനുഷ്യന്റെ ദഹനവ്യവസ്ഥയിൽ രൂപം കൊള്ളുന്ന കൈയിൽ എന്നറിയപ്പെടുന്ന ലിംഫിൽ ധാരാളം കൊഴുപ്പും കാണപ്പെടുന്നു. കൈയിലിന് പാൽനിറമാണുള്ളത്.
കുഴൽ വ്യവസ്ഥ
കാർഡിയോ രക്തക്കുഴൽ സിസ്റ്റത്തിൽ നിന്നും വ്യത്യസ്തമായി ലിംഫ് സിസ്റ്റം അടയ്ക്കാത്തതും കേന്ദ്രീകൃത പമ്പ് അഥവാ ലിംഫ് ഹാർട്ട് ഇല്ലാത്തതുമാണ്. അതുകൊണ്ട് ലിംഫിന്റെ സഞ്ചാരം വേഗത കുറഞ്ഞതും ചിതറിയതും ആണ്. കുറഞ്ഞ മർദ്ദം കാരണം അല്ലാതെ പെരിസ്റ്റാൾസിസ് (ലിംഫിന്റെ മുന്നോട്ടുള്ള ചലനം ഉണ്ടാക്കുന്നത് മൃദുല മാംസപേശികളുടെ സങ്കോച വികാസങ്ങളുടെ ഫലമായാണ്).
ലിംഫിന്റെ സംവഹനം
വാൽവുകൾ ,ആന്റിഹിസ്റ്റാമിൻ പേശിയുടെ സങ്കോചസമയത്തെ ഞെരുക്കവും, ധമനികളുടെ സ്പന്ദനവും വഴിയാണ് ലിംഫിന്റെ ചലനം ഉണ്ടാകുന്നത്. ഇന്റർസ്റ്റിഷ്യൽ സ്പെയ്സിൽ നിന്നും ലിംഫ് കുഴലുകളിൽ എത്തുന്ന ലിംഫ് സാധാരണയായി പിന്നിലേക്ക് ഒഴുകാറില്ല. വാൽവുകളുടെ സാന്നിധ്യമാണ് ഇതിന് കാരണം. ലിംഫ് കുഴലുകളിൽ ഉണ്ടാകുന്ന പതിയെ മർദ്ദം ചില ദ്രാവകങ്ങൾ പുറകോട്ട് ഇന്റർസ്റ്റിഷ്യൽ സ്പെയ്സിലേക്ക് ഒഴുകുകയും നീര് (ഈഡിമ) ഉണ്ടാകുകയും ചെയ്യുന്നു.
വളർച്ചാമാധ്യമം
ജന്തു ശാസ്ത്രജ്ഞൻ ഗ്രാൻവില്ലെ ഹാരിസൺ 1907ൽ തവളയുടെ നാഡികോശത്തിന്റെ വളർച്ച കട്ടിയായ ലിംഫിന്റെ മാധ്യമത്താലാണ് എന്ന് തെളിയിച്ചു. ലിംഫ് നോടുകളും വെസലുകളും കൊണ്ടാണ് ഉണ്ടാക്കിയിരിക്കുന്നത്.
അവലംബം
വർഗ്ഗം:ലസികാവ്യൂഹം
ഡി. കെ. ശിവകുമാർ
ഏഴു തവണ നിയമസഭാംഗം, നാല് തവണ സംസ്ഥാന കാബിനറ്റ് വകുപ്പ് മന്ത്രി എന്നീ നിലകളിൽ പ്രവർത്തിച്ച കർണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവും നിലവിൽ സംസ്ഥാന ഉപ-മുഖ്യമന്ത്രിയും കർണാടക പി.സി.സിയുടെ പ്രസിഡൻറുമാണ് ദൊദ്ദലഹള്ളി കെമ്പഗൗഡ ശിവകുമാർ  അഥവാ  ഡി.കെ.എസ്  എന്നറിയപ്പെടുന്ന  ഡി.കെ.ശിവകുമാർ.(ജനനം 15 മെയ് 1962)  ഇന്ത്യയിലെ ഏറ്റവും വലിയ ധനികനായ നിയമസഭാംഗം എന്ന നിലയിലാണ് ശിവകുമാർ അറിയപ്പെടുന്നത്. 2018-ലെ നിയമസഭ തിരഞ്ഞെടുപ്പിലെ സ്വത്ത് വിവരമനുസരിച്ച് ഏകദേശം ₹ 840 കോടി രൂപയുടെ ആസ്തിയാണ് ശിവകുമാറിന് ഉള്ളത്.
ജീവിതരേഖ
കർണാടകയിലെ മൈസൂർ താലൂക്കിലെ കനകപുരയിലെ ഒരു വൊക്കലിംഗ കുടുംബത്തിൽ കെമ്പഗൗഡയുടേയും ഗൗരമ്മയുടേയും മകനായി 1962 മെയ് 15ന് ജനനം. പ്രാഥമിക വിദ്യാഭ്യാസത്തിന് ശേഷം ബാംഗ്ലൂരിലുള്ള ശ്രീ ജഗദ് ഗുരു രങ്കാചാര്യ കോളേജിൽ നിന്ന് ബിരുദവും കർണാടക ഓപ്പൺ യൂണിവേഴ്സിറ്റിയിൽ നിന്ന് എം.എ ബിരുദവും നേടി.
രാഷ്ട്രീയ ജീവിതം
1982-ൽ കോൺഗ്രസ് പാർട്ടിയിൽ ചേർന്ന ശിവകുമാർ 1985-ലെ നിയമസഭ തിരഞ്ഞെടുപ്പിൽ സത്തന്നൂരിൽ എച്ച്.ഡി.ദേവഗൗഡക്കെതിരെ മത്സരിച്ചെങ്കിലും പരാജയപ്പെട്ടു. 1989-ൽ നടന്ന നിയമസഭ തിരഞ്ഞെടുപ്പിൽ സത്തന്നൂരിൽ നിന്ന് ആദ്യമായി നിയമസഭാംഗമായ ശിവകുമാർ പിന്നീട് 2004 വരെ സത്തന്നൂരിനെ പ്രതിനിധീകരിച്ചു. 2008-ൽ മണ്ഡല പുനർനിർണയത്തെ തുടർന്ന് കനകപുരയിലേക്ക് മാറിയ ശിവകുമാർ 2008, 2013, 2018 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ കനകപുരയിൽ നിന്ന് വീണ്ടും നിയമസഭയിലേക്ക് തിരഞ്ഞെടുക്കപ്പെട്ടു.
2018-ൽ നടന്ന നിയമസഭ തിരഞ്ഞെടുപ്പിൽ കർണാടകയിൽ 104 സീറ്റ് നേടി ബി.ജെ.പി വലിയ ഒറ്റകക്ഷിയായപ്പോൾ കോൺഗ്രസ്- ജെ.ഡി.എസ് സഖ്യ സർക്കാർ രൂപീകരിക്കാൻ ചർച്ചകൾക്ക് നേതൃത്വം നൽകിയത് ശിവകുമാറായിരുന്നു. ഒടുവിൽ 2019 വരെ നീണ്ടു നിന്ന സഖ്യസർക്കാരിൽ 80 പേരുള്ള കോൺഗ്രസ് എം.എൽ.എമാർ 37 പേരുള്ള ജനതാദൾ സെക്യുലർ പാർട്ടിക്ക് പിന്തുണ നൽകി സ്വതന്ത്രരടക്കം 120 പേരുടെ പിന്തുണയോടെ സർക്കാർ രൂപീകരിച്ചു. ജനതാദൾ സെക്യുലർ നേതാവ് എച്ച്.ഡി.കുമാരസ്വാമി മുഖ്യമന്ത്രിയായും മുതിർന്ന കോൺഗ്രസ് നേതാവ് ജി.പരമേശ്വര ഉപ-മുഖ്യമന്ത്രിയായും സ്ഥാനമേറ്റു.
പ്രധാന പദവികളിൽ
അവലംബങ്ങൾ
വർഗ്ഗം:1962-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കർണാടകയിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
ചരിത്ര തത്ത്വശാസ്ത്രം
ചരിത്ര തത്ത്വ ശാസ്ത്രമെന്ന ശാസ്ത്ര ശാഖയുടെ പിതാവായി ഗണിക്കുന്നത് മഹാനായ മുസ്ലിം ചരിത്രകാരനായ ഇബ്നു ഖല്ദൂനെയാണ്. യൂറോപ്യന് ചരിത്കാര്ക്കും ഒരുപാട് വർഷങ്ങള്ക്ക് മുന്നേ ഖല്ദുന് ചരിത്ര പഠനത്തിന് തുടക്കം കുറിച്ചു
തൃക്കൊടിത്താനം സച്ചിദാനന്ദൻ
നടനും ഗായകനുമായിരുന്നു തൃക്കൊടിത്താനം സച്ചിദാനന്ദൻ എന്നറിയപ്പെട്ടിരുന്ന സജിത് കുമാർ (14 ജൂലൈ 1962-16 ഒക്ടോബർ 2014). പഴയകാല നാടക-സിനിമാ ഗാനങ്ങൾ കച്ചേരിയുടെ രൂപത്തിൽ വേദിയിൽ അവതരിപ്പിച്ച സച്ചിദാനന്ദൻ ഏറെ ജനപ്രീതി നേടിയിരുന്നു. കേരള സംഗീത നാടക അക്കാദമി അവാർഡ് നേടിയിട്ടുണ്ട്.
ജീവിതരേഖ
ലഘുചിത്രം|തൃക്കൊടിത്താനം കൊല്ലത്തെ കച്ചേരിക്കിടെ ചങ്ങനാശേരി തൃക്കൊടിത്താനം ഗോകുലത്തിൽ പരേതരായ ഭാഗവതാചാര്യൻ വെളിനാട് കൃഷ്ണൻ നായർ-പി.കെ. രുക്മിണിയമ്മ ദമ്പതികളുടെ ഇളയ മകനാണ്. സംഗീതജ്ഞരായ എൽ.പി.ആർ വർമ്മ, ട്രിച്ചി  ഗണേശ്, തൃക്കൊടിത്താനം പത്മകുമാർ എന്നിവരാണ് ഗുരുക്കൻമാർ. ജയരാജ് സംവിധാനം ചെയ്ത ശാന്തം എന്ന സിനിമയിലും നിരവധി സീരിയലുകളിലും അഭിനയിച്ചിട്ടുണ്ട്. 2014 ഒക്ടോബർ 16-ന് 52-ആം വയസ്സിൽ ഹൃദയാഘാതത്തെത്തുടർന്ന് അദ്ദേഹം അന്തരിച്ചു.
പുറം കണ്ണികൾ
വർഗ്ഗം:ഗായകർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:2014-ൽ മരിച്ചവർ വർഗ്ഗം:ഒക്ടോബർ 16-ന് മരിച്ചവർ
മരിയ ബകുനിൻ
മരിജ മിഖൈലോവ്ന ബകുനിന (മരുസിയ ബകുനിൻ എന്നും അറിയപ്പെടുന്നു) (2 ഫെബ്രുവരി 1873, റഷ്യയിലെ ക്രാസ്നോയാർസ്കിൽ-17 ഏപ്രിൽ 1960, നേപ്പിൾസിൽ), ഒരു റഷ്യൻ-ഇറ്റാലിയൻ രസതന്ത്രജ്ഞയും ജീവശാസ്ത്രജ്ഞയുമായിരുന്നു.
വിദ്യാഭ്യാസം
മരിയ, ഒരു യുവ വിദ്യാർത്ഥിയായിരിക്കുമ്പോൾ നേപ്പിൾസിലെ ഫെഡറിക്കോ II യൂണിവേഴ്സിറ്റി കെമിക്കൽ ലബോറട്ടറിയിൽ 1895 ൽ രസതന്ത്രത്തിലെ സ്റ്റീരിയോകെമിസ്ട്രിയിൽ ബിരുദം നേടി.
കരിയർ
ബിരുദാനന്തരം, 1900 -ൽ നേപ്പിൾസിൽ ഭൗതികശാസ്ത്രത്തിനും ഗണിതശാസ്ത്രത്തിനുമുള്ള അക്കാദമി സമ്മാനം ബകുനീന നേടി. 1909 -ൽ നേപ്പിൾസിലെ സ്‌കൂള സൂപ്പിയോർ പോളിറ്റ്‌നിക്കയിൽ അപ്ലൈഡ് കെമിസ്ട്രി പഠിപ്പിക്കാൻ അവർ പോയി. അവിടെ 1912 -ൽ അവർ അപ്ലൈഡ് ടെക്നോളജിക്കൽ കെമിസ്ട്രിയിൽ അധ്യക്ഷയായി.
എർത്ത് സയൻസ്
1906-ൽ വെസുവിയസ് പർവത സ്ഫോടനം പഠിക്കുന്ന ഒരു ഗ്രൂപ്പിന്റെ ഭാഗമായിരുന്നു ബകുനിന. 1909 -ൽ അവർ ഇറ്റലിയുടെ ഭൂമിശാസ്ത്ര ഭൂപടം തയ്യാറാക്കി. മാപ്പ് പ്രോജക്റ്റിന്റെ ഭാഗമായി, ഇറ്റലിയിലെ സലെർനോ പ്രദേശത്തെ പർവതങ്ങളുടെ ഓയിൽ ഷെയ്ൽ, ഇക്ത്യോലിത്തിക്ക് നിക്ഷേപം എന്നിവ അവർ പഠിച്ചു. ഇതിനെത്തുടർന്ന്, 1911 മുതൽ 1930 വരെ, ഗിഫോണി ജില്ലയിലെ ഇക്ത്യോൾ ഖനികളുടെ വ്യവസായ വികസനത്തിൽ താൽപ്പര്യമുള്ള പ്രാദേശിക സർക്കാരുകളുടെയും കമ്പനികളുടെയും കൺസൾട്ടന്റായി ബകുനിൻ പ്രവർത്തിച്ചു (മോണ്ടി പിസെന്റിനി).
പിന്നീടുള്ള കരിയർ
രണ്ടാം ലോകമഹായുദ്ധത്തിനുശേഷം, ബകുനീന ബനെഡെറ്റോ ക്രോച്ചേയുമായി ചേർന്ന് അക്കാദമിയ പൊണ്ടാനിയാന പുനർനിർമ്മിച്ചു. 1944 ൽ അവർ അതിന്റെ പ്രസിഡന്റായി തിരഞ്ഞെടുക്കപ്പെട്ടു. പ്രസിഡന്റെന്ന നിലയിൽ ബാകുനിന അക്കാദമിയുടെ ലൈബ്രറി പുനഃസ്ഥാപിച്ചു. ക്രോച്ചേ ഒരു ഇറ്റാലിയൻ ആദർശവാദിയായ തത്ത്വചിന്തകനും ചരിത്രകാരനും രാഷ്ട്രീയക്കാരനും ആയിരുന്നു. തത്ത്വചിന്ത, ചരിത്രം, സൗന്ദര്യശാസ്ത്രം എന്നിവയുൾപ്പെടെ നിരവധി വിഷയങ്ങളിൽ അദ്ദേഹം എഴുതി. മിക്ക കാര്യങ്ങളിലും, ക്രോച്ചേ ഒരു ലിബറൽ ആയിരുന്നു. അദ്ദേഹം ലൈസെസ്-ഫെയർ സ്വതന്ത്ര വ്യാപാരത്തെ എതിർക്കുകയും മാർക്സിസ്റ്റ് അന്റോണിയോ ഗ്രാംഷിയും ഫാസിസ്റ്റ് ജിയോവാനി ജെന്റൈലും ഉൾപ്പെടെയുള്ള മറ്റ് ഇറ്റാലിയൻ ബുദ്ധിജീവികളിൽ ഗണ്യമായ സ്വാധീനം ചെലുത്തുകയും ചെയ്തു. പണ്ഡിതന്മാർക്കും മാനവികവാദികൾക്കുമായി പഠിച്ച ഒരു സമൂഹമെന്ന നിലയിൽ ഔപചാരികമായ ചട്ടങ്ങളാൽ നയിക്കപ്പെടുന്ന ആധുനിക അർത്ഥത്തിലുള്ള ആദ്യത്തെ അക്കാദമിയാണ് അക്കാദമി പൊന്താനിയാന. അരഗോണിലെ അൽഫോൻസോ അഞ്ചാമന്റെ രക്ഷാകർതൃത്വത്തിൽ, നേപ്പിൾസിലെ കവി അന്റോണിയോ ബെക്കാഡെല്ലി ക്ലാസിക്കൽ പഠനത്തിന്റെ പുനരുജ്ജീവനകാലത്ത് സ്ഥാപിക്കുകയും പിന്നീട് യോഗങ്ങൾക്ക് കൂടുതൽ ഔദ്യോഗിക സ്വഭാവം നൽകിയ ജിയോവന്നി പൊന്റാനോ നയിക്കുകയും ചെയ്തു.
കുടുംബം
പ്രശസ്ത വിപ്ലവ തത്ത്വചിന്തകനായ മിഖായേൽ ബകുനിന്റെ മകളും പ്രശസ്ത നിയോപൊളിറ്റൻ ഗണിതശാസ്ത്രജ്ഞൻ റെനാറ്റോ കാച്ചിയോപ്പൊളിയുടെ അമ്മായിയുമാണ് മരിയ ബകുനിന. ഒരു റഷ്യൻ വിപ്ലവ അരാജകവാദിയും സോഷ്യലിസ്റ്റും കൂട്ടായ അരാജകവാദത്തിന്റെ സ്ഥാപകനുമായിരുന്നു മിഖായേൽ. അരാജകത്വത്തിന്റെ ഏറ്റവും സ്വാധീനമുള്ള വ്യക്തികളിൽ ഒരാളായും വിപ്ലവകരമായ സോഷ്യലിസ്റ്റ്, സാമൂഹിക അരാജകവാദ പാരമ്പര്യത്തിന്റെ പ്രധാന സ്ഥാപകനായും അദ്ദേഹം കണക്കാക്കപ്പെടുന്നു. ഒരു വിപ്ലവകാരിയെന്ന നിലയിൽ ബകുനിന്റെ പ്രശസ്തി അദ്ദേഹത്തെ യൂറോപ്പിലെ ഏറ്റവും പ്രശസ്തമായ പ്രത്യയശാസ്ത്രജ്ഞനാക്കി, റഷ്യയിലും യൂറോപ്പിലുമുള്ള തീവ്രവാദികൾക്കിടയിൽ ഗണ്യമായ സ്വാധീനം നേടി. ഒരു ഇറ്റാലിയൻ ഗണിതശാസ്ത്രജ്ഞനായിരുന്നു റെനാറ്റോ. നിരവധി സങ്കീർണ്ണമായ വേരിയബിളുകളുടെ പ്രവർത്തന സിദ്ധാന്തം, പ്രവർത്തന വിശകലനം, അളക്കൽ സിദ്ധാന്തം എന്നിവ ഉൾപ്പെടെ ഗണിതശാസ്ത്ര വിശകലനത്തിലെ സംഭാവനകൾക്ക് പേരുകേട്ടിരുന്നു. 1938 -ൽ ഫാസിസത്തിനെതിരെ ഒരു പ്രസംഗം നടത്തിയതിന് ശേഷം റെനാറ്റോ തടവിലായതായി കഥ പറയപ്പെടുന്നു. പക്ഷേ അമ്മായിയായ മരിയയ്ക്ക് അദ്ദേഹത്തിന്റെ മാനസിക കഴിവുകളെ ചോദ്യം ചെയ്തുകൊണ്ട് മോചനം നേടാൻ കഴിഞ്ഞു.
പുറംകണ്ണികൾ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:1873-ൽ ജനിച്ചവർ വർഗ്ഗം:1960-ൽ മരിച്ചവർ
ദർബാർ
ഹിന്ദുസ്ഥാനി സംഗീതത്തിൽ നിന്നും കർണ്ണാടക സംഗീതത്തിലേക്ക് എത്തിയ ഒരു രാഗമാണ് ദർബാർ (Darbar). മിക്കവാറും പതിനെട്ടാം നൂറ്റാണ്ടിന്റെ ആദ്യകാലത്താണ് ഇത് കർണ്ണാടകസംഗീതരംഗത്ത് വന്നതെന്ന് കരുതപ്പെടുന്നു.
രൂപവും ലക്ഷണവും
ഇരുപത്തിരണ്ടാം മേളകർത്താരാഗമായ ഖരഹരപ്രിയയുടെ ജന്യ്മായ ഇതൊരു വക്രരാഗമാണ്.
പ്രധാന കൃതികൾ
Darbar is a scale that is used for compositions in a medium to fast tempo. This scale has been used by many composers and there are many compositions in classical music. It has been used to score film music, too. Here are some popular compositions in Darbar.
സ്റ്റേറ്റ് ബാങ്ക് ഓഫ് ട്രാവൻകൂർ
തിരുവനന്തപുരം ആസ്ഥാനമായി പ്രവർത്തിച്ചിരുന്ന ഒരു പൊതുമേഖലാ ബാങ്ക് ആയിരുന്നു സ്റ്റേറ്റ് ബാങ്ക് ഓഫ് ട്രാവൻകൂർ അഥവാ എസ്.ബി.ടി. (ബി.എസ്.ഇ :532191, എൻ.എസ്.ഇ: SBT) ഭാരതീയ സ്റ്റേറ്റ് ബാങ്കിന്റെ അനുബന്ധ ബാങ്ക് ആയിരുന്നു. തിരുവനന്തപുരത്തെ പൂജപ്പുരയിലാണ് ആസ്ഥാനം. ഇപ്പോൾ 777-ലേറെ ശാഖകളുണ്ട്. ഇതിൽ 700ഉം കേരളത്തിൽ. 95000 കോടിയുടെ ഇടപാടുകൾ നടത്തുന്ന ബാങ്കിൽ നിലവിൽ 54000-ഓളം കോടി രൂപയുടെ നിക്ഷേപവും 41000-ഓളം കോടി രൂപയുടെ വായ്പയുമുണ്ട്. മാർച്ച് 31, 2017 ന് സ്റ്റേറ്റ് ബാങ്ക് ഓഫ് ട്രാവൻകൂർ, മറ്റ് അനുബന്ധ ബാങ്കുകൾക്കൊപ്പം, ഭാരതീയ സ്റ്റേറ്റ് ബാങ്കിൽ ലയിപ്പിക്കപ്പെട്ടു.
ചരിത്രം
1945 സെപ്തംബർ 12-ന് ഒരു കോടി രൂപ മൂലധനത്തിൽ അന്ന് രാജഭരണത്തിലായിരുന്ന തിരുവിതാംകൂർ സംസ്ഥാനത്തിൽ ട്രാവൻകൂർ ബാങ്ക് ലിമിറ്റഡ് ആയിട്ടാണ് സ്റ്റേറ്റ് ബാങ്ക് ഓഫ് ട്രാവൻകൂർസ്ഥാപിതമായത്. അന്നത്തെ തിരുവിതാംകൂർ സർക്കാർ മൂലധനത്തിൻറെ മുപ്പത് ശതമാനവും (30%) 4000 ഒാഹരിയുടമകൾ ബാക്കിയുള്ള ഭാഗവും മുതൽമുടക്കി.1946-ൽ ഷെഡ്യൂൾഡ് വാണിജ്യ ബാങ്കായി.1960-ൽ സ്റ്റേറ്റ് ബാങ്ക് ഓഫ് ഇന്ത്യയുടെ അനുബന്ധ ബാങ്കായി സ്റ്റേറ്റ് ബാങ്ക് ഓഫ് ട്രാവൻകൂർ എന്ന ഇപ്പോഴത്തെ പേര് സ്വീകരിച്ചു. തിരുകൊച്ചി മേഖലയിൽ പ്രവർത്തിച്ചുവരുന്ന ചെറിയ ബാങ്കുകൾ എസ്.ബി.ടി.യിൽ ലയിപ്പിച്ചു. ട്രാവൻകൂർ ഫോർവേഡ് ബാങ്ക്, ഇന്തോമർക്കന്റയിൽ ബാങ്ക്, കൊച്ചിൻ നായർ ബാങ്ക്, ബാങ്ക് ഓഫ് ന്യൂ ഇന്ത്യ, കാൽഡിയൻ സിറിയൻ ബാങ്ക്, ചമ്പക്കുളം കാത്തലിക് ബാങ്ക്, ബാങ്ക് ഓഫ് ആലുവ, കോട്ടയം ഓറിയന്റ് ബാങ്ക്, ലാറ്റിൻ ക്രിസ്ത്യൻ ബാങ്ക്, വാസുദേവവിലാസം ബാങ്ക് തുടങ്ങിയവയാണു ലയിപ്പിച്ചത്.
പുതിയ നിയമനങ്ങൾ
സ്റ്റേറ്റ് ബാങ്ക് ഓഫ് ട്രാവൻകൂറിൽ 3000 ജീവനക്കാരെ കൂടി നിയമിക്കുമെന്ന് എസ്.ബി.ടി. 2013 വാർഷിക യോഗത്തിനു ശേഷം മാനേജിങ്ങ് ഡയറക്ടർ പി. നന്ദകുമാരൻ അറിയിച്ചു. 2013 മെയ് 1 മുതൽ 18 മാസത്തിനുള്ളിൽ നിയമനം പൂർത്തിയാക്കുമെന്നും അറിയിപ്പിൽ പറയുന്നു.
അവലംബം
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
സോറെസ് അൽഫെറോവ്
സോറെസ് അൽഫെറോവ് (Russian: Жоре́с Ива́нович Алфёров, [ʐɐˈrʲɛs ɪˈvanəvʲɪtɕ ɐlˈfʲɵrəf]; Belarusian: Жарэс Іва́навіч Алфёраў; born March 15, 1930) ബെലറൂസിയൻ, സോവിയറ്റ് റഷ്യൻ ഭൗതികശാസ്ത്രജ്ഞൻ ആയിരുന്നു. ഹെറ്റെറോ ട്രാൻസിസ്റ്റരിന്റെ കണ്ടുപിടിത്തത്തിന് അദ്ദേഹത്തിനു 2000 ത്തിൽ നോബൽ സമ്മാനം ലഭിച്ചു. അദ്ദേഹം റഷ്യൻ രാഷ്ട്രീയ നേതാവും റഷ്യൻ പാർലിമെന്റ് അംഗവും പിന്നീട് റഷ്യൻ ഫെഡറേഷനിലെ കമ്യൂണിസ്റ്റ് പാർട്ടിയുടെ സമുന്നത നേതാവുമായി.
അവലംബം
വർഗ്ഗം:ജൂത സോഷ്യലിസ്റ്റുകൾ
സിയുഹ്റ്റെസ്കാറ്റ്ൽ മാർട്ടിനെസ്
ഒരു അമേരിക്കൻ പരിസ്ഥിതി പ്രവർത്തകനും ഹിപ് ഹോപ്പ് ആർട്ടിസ്റ്റുമാണ് സിയുഹ്റ്റെസ്കാറ്റ്ൽ മാർട്ടിനെസ് (/ ʃuːˈtɛzkɔːt / shoo-TEZ-kawt; ജനനം: മെയ് 9, 2000). സിയുഹ്തെസ്കാറ്റ്ൽ റോസ്കെ-മാർട്ടിനെസ് എന്നും അറിയപ്പെടുന്നു. ലോകമെമ്പാടുമുള്ള സംരക്ഷണ സംഘടനയായ എർത്ത് ഗാർഡിയൻസിന്റെ യൂത്ത് ഡയറക്ടറാണ് മാർട്ടിനെസ്.
ഫോസിൽ ഇന്ധനങ്ങൾ തദ്ദേശീയരും പാർശ്വവൽക്കരിക്കപ്പെട്ടവരുമായ സമൂഹങ്ങളിൽ ചെലുത്തുന്ന സ്വാധീനത്തെക്കുറിച്ച് മാർട്ടിനെസ് വലിയ ജനക്കൂട്ടത്തോട് സംസാരിച്ചു. ഐക്യരാഷ്ട്രസഭയിൽ നിരവധി തവണ സംസാരിച്ച അദ്ദേഹം 2015 ൽ ഐക്യരാഷ്ട്ര പൊതുസഭയിൽ ഇംഗ്ലീഷ്, സ്പാനിഷ്, മാതൃഭാഷയായ നഹുവാൾ എന്നിവയിൽ പ്രസംഗം നടത്തിയതിന് ശേഷം ജനപ്രീതി നേടി.
കാലാവസ്ഥാ വ്യതിയാനത്തെക്കുറിച്ച് പ്രവർത്തിക്കുന്നതിൽ പരാജയപ്പെട്ടതിന് യുഎസ് സർക്കാരിനെതിരെ ഫയൽ ചെയ്ത ജൂലിയാന വി. യുണൈറ്റഡ് സ്റ്റേറ്റ്സിൽ ഉൾപ്പെട്ട 21 വാദികളിൽ ഒരാളാണ് മാർട്ടിനെസ്. 2015 ൽ കേസ് ഫയൽ ചെയ്തു. 2016 നവംബറിൽ കേസ് തള്ളാനുള്ള സർക്കാരിന്റെ നീക്കം ഫെഡറൽ കോടതി നിരസിച്ചു. മാർട്ടിനെസ് വി. കൊളറാഡോ ഓയിൽ ആൻഡ് ഗ്യാസ് കൺസർവേഷൻ കമ്മീഷൻ കേസിലെ ഏഴ് വാദികളിൽ ഒരാളാണ് മാർട്ടിനെസ്. ആ കേസ് ജൂലിയാന വി. യുണൈറ്റഡ് സ്റ്റേറ്റ്സിന് സമാനമായ ഒരു സംസ്ഥാനതല വ്യവഹാരമാണ്.
ജീവിതരേഖ
ലഘുചിത്രം|2019 മാർട്ടിനെസ് കൊളറാഡോയിൽ ജനിച്ചുവെങ്കിലും ശൈശവത്തിൽ തന്നെ മെക്സിക്കോയിലേക്ക് മാറി. 2019 ലെ കണക്കനുസരിച്ച് അദ്ദേഹം കുടുംബത്തോടൊപ്പം കൊളറാഡോയിലെ ബൗൾഡറിൽ താമസിക്കുന്നു. ഹവായിയിലെ മൗയിയിലെ ഒരു ഹൈസ്കൂളിലെ എർത്ത് ഗാർഡിയൻ കമ്മ്യൂണിറ്റി റിസോഴ്‌സ് സെന്ററിന്റെ സ്ഥാപകരിലൊരാളായിരുന്നു അദ്ദേഹത്തിന്റെ അമ്മ താമര റോസ്‌കെ. മാർട്ടിനെസിന് രണ്ട് ഇളയ സഹോദരങ്ങളുണ്ട്. സഹോദരി ടോണന്റ്സിൻ, സഹോദരൻ ഇറ്റ്സ്ക്വൗത്ലി. അദ്ദേഹത്തിന്റെ പിതാവ് സിരി മാർട്ടിനെസ് ആസ്ടെക് പാരമ്പര്യമുള്ളയാളാണ്. മെക്സിക്കയുടെ പാരമ്പര്യത്തിൽ (മെക്സിക്കോയിലെ സ്വദേശികളിലൊരാളായ) മക്കളെ വളർത്തി. ഒരു വ്യക്തിയെ വലിയൊരു ഭാഗത്തിന്റെ ഭാഗമായി കാണാനും പ്രകൃതി ലോകത്തിന്റെ എല്ലാ വശങ്ങളും തമ്മിലുള്ള ബന്ധം ഊന്നിപ്പറയാനുമുള്ള പരമ്പരാഗത അറിവ് അദ്ദേഹത്തിന്റെ കുടുംബം കൈമാറി. അതിനാൽ, പ്രകൃതിയെ ദുരുപയോഗം ചെയ്യുന്നത് "ദുർബലവും ബഹുമാനിക്കപ്പെടുന്നതുമായ ഒരു വ്യവസ്ഥയെ കീറിമുറിക്കുന്നതായി" മാർട്ടിനെസ് കാണുന്നു.
ആക്ടിവിസം
കൗമാരപ്രായത്തിൽ മാർട്ടിനെസ് മൂന്ന് ടിഇഡി സംഭാഷണങ്ങൾ നൽകുകയും പരിസ്ഥിതി നയത്തെക്കുറിച്ച് ഐക്യരാഷ്ട്രസഭയുടെ മുമ്പാകെ സംസാരിക്കാൻ ക്ഷണിക്കുകയും ചെയ്തു. 2015 ജൂണിൽ കാലാവസ്ഥാ വ്യതിയാനത്തെക്കുറിച്ചുള്ള യുഎൻ പൊതുസമ്മേളനത്തിന് മുന്നിൽ 15-ാം വയസ്സിൽ ഇംഗ്ലീഷ്, സ്പാനിഷ്, നഹുവാൾ എന്നിവയിൽ അദ്ദേഹം സംസാരിച്ചു. “എന്റെ തലമുറയുടെ നിലനിൽപ്പാണ് ഇപ്പോൾ അപകടത്തിലായിരിക്കുന്നത്” എന്ന് മാർട്ടിനെസ് അടിയന്തര കാലാവസ്ഥാ പ്രവർത്തനത്തിനായി ആവശ്യപ്പെട്ടു.
അതേ വർഷം കാലാവസ്ഥാ വ്യതിയാനത്തെക്കുറിച്ചുള്ള ഐക്യരാഷ്ട്രസഭയുടെ ചട്ടക്കൂട് കൺവെൻഷനിൽ "ചർച്ചകൾക്ക് പ്രചോദനം നൽകാനായി" സ്വയം നിർമ്മിച്ച സംഗീതം സമർപ്പിച്ച ലോകമെമ്പാടുമുള്ള യുവ സംഗീതജ്ഞരുമായി അദ്ദേഹം മത്സരിച്ചു. മാർട്ടിനെസിന്റെ സംഗീതം "സ്പീക്ക് ഫോർ ദി ട്രീസ്" ജൂറി അവാർഡ് ജേതാവായി തിരഞ്ഞെടുക്കപ്പെട്ടു.
പുറംകണ്ണികൾ
വർഗ്ഗം:അമേരിക്കൻ പരിസ്ഥിതി പ്രവർത്തകർ വർഗ്ഗം:2000-ൽ ജനിച്ചവർ
രാസസംതുലനം
ഒരു രാസപ്രവർത്തനത്തിൽ അഭികാരകങ്ങളുടെയും ഉത്പന്നങ്ങളുടെയും ഗാഢത സമയത്തിനനുസരിച്ച് മാറ്റമില്ലാതെ തുടരുന്ന അവസ്ഥയായാണ് രാസസതുലനം. സാധാരണയായി ഒരു ഉഭയദിശാപ്രവർത്തനത്തിൽ മുന്നോട്ടുള്ള രാസപ്രവർത്തനത്തിന്റെ അതേ വേഗതയിൽ പിന്നോട്ടുള്ള രാസപ്രവർത്തനം നടക്കുമ്പോഴാണ് ഈ അവസ്ഥ സംജാതമാവുന്നത്. അങ്ങനെ വരുമ്പോൾ അഭികാരകങ്ങളുടെയും ഉത്പന്നങ്ങളുടെയും ഗാഢത സ്ഥിരമായി നിലനിൽക്കുന്നു. ഇതിനെ ചലനാത്മക സംതുലനം എന്നുപറയാം. വർഗ്ഗം:രസതന്ത്രം
ദീപം
അവലംബം
വർഗ്ഗം:മലയാളമാസികകൾ
അഞ്ജാ കെറ്റി ആന്റേഴ്‌സൻ
ജ്യോതിശാസ്ത്രജ്ഞയും ജ്യോതിർഭൗതികശാസ്ത്രജ്ഞയും ആയ ഒരു ഡെന്മാർക്കുകാരിയാണ് അഞ്ജാ കെറ്റി ആന്റേഴ്സൻ (Anja Cetti Andersen) 1965 സെപ്റ്റംബർ 25ന് ആണ് ഇവർ ജനിച്ചത്.
ജീവിതരേഖ
കോപ്പൻഹേഗൻ സർവ്വകലാശാലയിൽ നിന്ന് B.Sc(1991), M.Sc(1995), PhD(1999) എന്നീ ബിരുദങ്ങൾ നേടി. "Cosmic Dust and Late-Type Stars" എന്നതായിരുന്നു അവരുടെ ഗവേഷണവിഷയം. ഏഴാം തരത്തിൽ പഠിക്കുമ്പോഴായിരുന്നു യൂഫേ ഗ്രീ ജോർജെൻസൻ എന്ന ഡാനിഷ് ജ്യോതിശാസ്ത്രജ്ഞൻ സ്ക്കൂൾ‌ സന്ദർശിച്ചത്. ഇദ്ദേഹത്തിന്റെ പ്രഭാഷണത്തിലൂടെയാണ് ആന്റേഴ്സൺ ജ്യോതിശാസ്ത്രത്തിൽ തൽപരയാകുന്നത്. ജൂലി, സിസിലി, ജേക്കബ് എന്നീ മൂന്നു മക്കളുണ്ട്.
വെല്ലൂർ കലാപം
1806 ജൂലൈ 10-ന് ദക്ഷിണേന്ത്യൻ പട്ടണമായ വെല്ലൂരിൽ ഇംഗ്ലീഷ് ഈസ്റ്റ് ഇന്ത്യാ കമ്പനിക്കെതിരെ ഇന്ത്യൻ സൈനികർ നടത്തിയ കലാപമാണ് വെല്ലൂർ കലാപം അഥവാ വേലൂർ കലാപം. 1857-ലെ ശിപായി ലഹളയ്ക്കും 50 വർഷങ്ങൾക്കു മുമ്പ് നടന്ന ഈ കലാപം ഇന്ത്യയിൽ ബ്രിട്ടീഷുകാർക്കതിരെ നടക്കുന്ന ആദ്യത്തെ സൈനിക കലാപമാണ്.
നാലുകമ്പനി ബ്രിട്ടീഷ് പട്ടാളക്കാരും മൂന്നു കമ്പനി ഇന്ത്യൻ പട്ടാളക്കാരും ഉൾപ്പെടുന്ന 69-ാം റെജിമെന്റിലെ ഇന്ത്യൻ പട്ടാളക്കാർ വെല്ലൂർ കോട്ടയിലെ തങ്ങളുടെ മേലധികാരികളെ ആക്രമിച്ചുകൊണ്ടാണ് കലാപത്തിനു തുടക്കമിട്ടത്. ഒരു ദിവസത്തോളം നീണ്ടു നിന്ന കലാപത്തിനൊടുവിൽ കോട്ടയുടെ സംരക്ഷണമേധാവി കേണൽ ജോൺ ഫാൻകോർട്ട് ഉൾപ്പെടെ പതിനഞ്ചോളം ഉദ്യോഗസ്ഥരും നൂറ്റിയിരുപതോളം ബ്രിട്ടീഷ് സൈനികരും കൊല്ലപ്പെട്ടു. നിരവധി പേർക്കു ഗുരുതരമായി പരിക്കേറ്റു. ഇരുപക്ഷത്തുമായി എണ്ണൂറിലധികം പട്ടാളക്കാർ മരണമടയുകയും അറുനൂറിലധികം പട്ടാളക്കാർ തടവിലാക്കപ്പെടുകയും ചെയ്തു.